title: 2005/228/EK: Padomes Lēmums (2005. gada 21. februāris) par nolīguma vēstuļu apmaiņas veidā starp Eiropas Kopienu un Baltkrievijas Republiku, ar ko groza nolīgumu starp Eiropas Kopienu un Baltkrievijas Republiku par tekstilizstrādājumu tirdzniecību, parakstīšanu un pagaidu piemērošanu

text:
               18.3.2005

               LV

               Eiropas Savienības Oficiālais Vēstnesis

               L 72/18

         PADOMES LĒMUMS
   (2005. gada 21. februāris)
   par nolīguma vēstuļu apmaiņas veidā starp Eiropas Kopienu un Baltkrievijas Republiku, ar ko groza nolīgumu starp Eiropas Kopienu un Baltkrievijas Republiku par tekstilizstrādājumu tirdzniecību, parakstīšanu un pagaidu piemērošanu
   (2005/228/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 133. pantu saistībā ar 300. panta 2. punkta pirmo teikumu,
   ņemot vērā Komisijas priekšlikumu,
   tā kā:

               (1)

               Komisija Kopienas vārdā ir apspriedusi nolīgumu, lai uz vienu gadu pagarinātu esošo nolīgumu un protokolus par tekstilizstrādājumu tirdzniecību ar Baltkrievijas Republiku, koriģējot daudzuma limitus atbilstīgi gada pieauguma likmēm un ņemot vērā Baltkrievijas pieprasījumu dažās kategorijās. Šis nolīgums pagaidu kārtībā būtu jāpiemēro no 2005. gada 1. janvāra līdz laikam, kad tiks pabeigtas procedūras, kas nepieciešamas nolīguma noslēgšanai, ar noteikumu, ka Baltkrievijas Republika veic atbilstīgu nolīguma pagaidu piemērošanu.

               (2)

               Šis nolīgums būtu jāparaksta,

         IR PIEŅĒMUSI ŠO LĒMUMU.
   1. pants
   Padomes priekšsēdētājs ar šo ir pilnvarots izraudzīties personu(-as), kura(-as) ir pilnvarota(-as) Kopienu vārdā parakstīt nolīgumu vēstuļu apmaiņas veidā starp Eiropas Kopienu un Baltkrievijas Republiku, kas groza nolīgumu par tekstilizstrādājumu tirdzniecību, ņemot vērā tā noslēgšanu nākotnē.
   2. pants
   Ievērojot savstarpīgumu, nolīgumu piemēro pagaidu kārtībā, līdz būs pabeigtas procedūras tā oficiālai noslēgšanai, no 2005. gada 1. janvāra (1).
   Nolīguma teksts ir pievienots šim lēmumam.
   3. pants
   1.   Ja Baltkrievija nepilda 1999. gada Nolīguma (2) 2.5. punktā noteiktās saistības, 2005. gada kvotu samazina līdz 2004. gada līmenim.
   2.   Lēmumu par 1. punkta piemērošanu pieņem saskaņā ar procedūrām, kas izklāstītas 17. pantā Padomes 1993. gada 12. oktobra Regulā (EEK) Nr. 3030/93 par kopīgiem noteikumiem konkrētu tekstilizstrādājumu importam no trešām valstīm (3).
   4. pants
   Lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī..

      Briselē, 2005. gada 21. februārī

            Padomes vārdā —

            priekšsēdētājs

         J. ASSELBORN

      (1)  Datums, no kura stāsies spēkā pagaidu piemērošana, tiks publicēts Eiropas Savienības Oficiālā Vēstneša C sērijā.

      (2)  OV L 336, 29.12.1999., 27. lpp.

      (3)  OV L 275, 8.11.1993., 1. lpp. Regulā jaunākie grozījumi izdarīti ar Regulu (EK) Nr. 2200/2004 (OV L 374, 22.12.2004., 1. lpp.).
   NOLĪGUMS VĒSTUĻU APMAIŅAS VEIDĀ
   starp Eiropas Kopienu un Baltkrievijas Republiku, ar ko groza nolīgumu starp Eiropas Kopienu un Baltkrievijas Republiku par tekstilizstrādājumu tirdzniecību
   Godātais kungs!

               1.

               Man ir tas gods atsaukties uz nolīgumu starp Eiropas Kopienu un Baltkrievijas Republiku par tekstilizstrādājumu tirdzniecību, kuru parafēja 1993. gada 1. aprīlī, kurā jaunākie grozījumi izdarīti un kurš pagarināts ar nolīgumu vēstuļu apmaiņas veidā, kas parafēts 2003. gada 23. decembrī (turpmāk – “Nolīgums”).

               2.

               Ņemot vērā to, ka 2004. gada 31. decembrī beidzas Nolīguma darbības termiņš, un saskaņā ar Nolīguma 19. panta 1. punktu Eiropas Kopiena un Baltkrievijas Republika vienojas pagarināt Nolīguma termiņu vēl uz vienu gadu, veicot šādus grozījumus un izpildot šādus nosacījumus:

                           2.1.

                           Nolīguma 19. panta 1. punkta otro un trešo teikumu aizstāj ar šādu:
                           “To piemēro līdz 2005. gada 31. decembrim.”

                           2.2.

                           Nolīguma II pielikumu, ar ko nosaka kvantitatīvos ierobežojumus eksportam no Baltkrievijas Republikas uz Eiropas Kopienu, aizstāj ar šīs vēstules 1. pielikumu.

                           2.3.

                           Nolīguma C protokola pielikumu, ar ko nosaka kvantitatīvos ierobežojumus eksportam no Baltkrievijas Republikas uz Eiropas Kopienu pēc Baltkrievijas Republikā veiktajām OPT darbībām, aizstāj ar šīs vēstules 2. pielikumu laikposmā no 2005. gada 1. janvāra līdz 2005. gada 31. decembrim.

                           2.4.

                           Eiropas Kopienas izcelsmes tekstilizstrādājumu un apģērbu importam Baltkrievijas Republikā 2005. gadā piemēro muitas nodokli, nepārsniedzot to muitas nodokli, kas 2004. gadam noteikts 4. pielikumā nolīgumam vēstuļu apmaiņas veidā starp Eiropas Kopienu un Baltkrievijas Republiku, kas parafēts 1999. gada 11. novembrī.
                           Gadījumā, ja šīs likmes nepiemēro, Kopienai ir tiesības proporcionāli uz atlikušo Nolīguma darbības laiku atkārtoti ieviest daudzuma limitus, kas bija spēkā 2004. gadā, kā noteikts 2003. gada 23. decembrī parafētajā vēstuļu apmaiņā.

               3.

               Ja Baltkrievijas Republika kļūst par Pasaules Tirdzniecības organizācijas (PTO) dalībnieci pirms Nolīguma darbības termiņa beigām, tad no dienas, kad Baltkrievijas Republika pievienojas PTO, uz to attiecas PTO nolīgumi un noteikumi.

               4.

               Būšu pateicīgs, ja informēsiet par to, ka Jūsu valdība piekrīt iepriekš izklāstītajam. Ja tā ir, šis nolīgums vēstuļu apmaiņas veidā stājas spēkā nākamā mēneša pirmajā dienā pēc dienas, kad puses ir informējušas viena otru par to, ka ir pabeigtas juridiskās procedūras, kas vajadzīgas, lai tas stātos spēkā. Tikmēr to provizoriski piemēro no 2005. gada 1. janvāra, ievērojot savstarpīguma nosacījumu.

         Godātais kungs, lūdzu, pieņemiet manus visdziļākās cieņas apliecinājumus!

         Eiropas Savienības Padomes vārdā

      1. pielikums

            “II PIELIKUMS

                        Baltkrievija

                        Kategorija

                        Vienība

                        Kvota no 2005. gada 1. janvāra

                        IA grupa

                        1

                        tonnas

                        1 585

                        2

                        tonnas

                        5 100

                        3

                        tonnas

                        233

                        IB grupa

                        4

                        1 000 gab.

                        1 600

                        5

                        1 000 gab.

                        1 058

                        6

                        1 000 gab.

                        1 400

                        7

                        1 000 gab.

                        1 200

                        8

                        1 000 gab.

                        1 110

                        IIA grupa

                        9

                        tonnas

                        363

                        20

                        tonnas

                        318

                        22

                        tonnas

                        498

                        23

                        tonnas

                        255

                        39

                        tonnas

                        230

                        IIB grupa

                        12

                        1 000 pāri

                        5 958

                        13

                        1 000 gab.

                        2 651

                        15

                        1 000 gab.

                        1 500

                        16

                        1 000 gab.

                        186

                        21

                        1 000 gab.

                        889

                        24

                        1 000 gab.

                        803

                        26/27

                        1 000 gab.

                        1 069

                        29

                        1 000 gab.

                        450

                        73

                        1 000 gab.

                        315

                        83

                        tonnas

                        178

                        IIIA grupa

                        33

                        tonnas

                        387

                        36

                        tonnas

                        1 242

                        37

                        tonnas

                        463

                        50

                        tonnas

                        196

                        IIIB grupa

                        67

                        tonnas

                        339

                        74

                        1 000 gab.

                        361

                        90

                        tonnas

                        199

                        IV grupa

                        115

                        tonnas

                        87

                        117

                        tonnas

                        1 800

                        118

                        tonnas

                        448”

      2. pielikums

            “C PROTOKOLA PIELIKUMS

                        Kategorija

                        Vienība

                        No 2005. gada 1. janvāra

                        4

                        1 000 gab.

                        4 733

                        5

                        1 000 gab.

                        6 599

                        6

                        1 000 gab.

                        8 800

                        7

                        1 000 gab.

                        6 605

                        8

                        1 000 gab.

                        2 249

                        12

                        1 000 gab.

                        4 446

                        13

                        1 000 gab.

                        697

                        15

                        1 000 gab.

                        3 858

                        16

                        1 000 gab.

                        786

                        21

                        1 000 gab.

                        2 567

                        24

                        1 000 gab.

                        661

                        26/27

                        1 000 gab.

                        3 215

                        29

                        1 000 gab.

                        1 304

                        73

                        1 000 gab.

                        4 998

                        83

                        tonnas

                        664

                        74

                        1 000 gab.

                        872”

   Godātais kungs!
   Man ir tas gods apstiprināt, ka ir saņemta Jūsu vēstule, kura datēta ar … un kuras teksts ir šāds:

                  “1.

                  Man ir tas gods atsaukties uz nolīgumu starp Eiropas Kopienu un Baltkrievijas Republiku par tekstilizstrādājumu tirdzniecību, kuru parafēja 1993. gada 1. aprīlī, kurā jaunākie grozījumi izdarīti un kurš pagarināts ar nolīgumu vēstuļu apmaiņas veidā, kas parafēts 2003. gada 23. decembrī (turpmāk – “Nolīgums”).

                  2.

                  Ņemot vērā to, ka 2004. gada 31. decembrī beidzas Nolīguma darbības termiņš, un saskaņā ar Nolīguma 19. panta 1. punktu Eiropas Kopiena un Baltkrievijas Republika vienojas pagarināt Nolīguma termiņu vēl uz vienu gadu, veicot šādus grozījumus un izpildot šādus nosacījumus:

                              2.1.

                              Nolīguma 19. panta 1. punkta otro un trešo teikumu aizstāj ar šādu:
                              “To piemēro līdz 2005. gada 31. decembrim.”

                              2.2.

                              Nolīguma II pielikumu, ar ko nosaka kvantitatīvos ierobežojumus eksportam no Baltkrievijas Republikas uz Eiropas Kopienu, aizstāj ar šīs vēstules 1. pielikumu.

                              2.3.

                              Nolīguma C protokola pielikumu, ar ko nosaka kvantitatīvos ierobežojumus eksportam no Baltkrievijas Republikas uz Eiropas Kopienu pēc Baltkrievijas Republikā veiktajām OPT darbībām, aizstāj ar šīs vēstules 2. pielikumu laikposmā no 2005. gada 1. janvāra līdz 2005. gada 31. decembrim.

                              2.4.

                              Eiropas Kopienas izcelsmes tekstilizstrādājumu un apģērbu importam Baltkrievijas Republikā 2005. gadā piemēro muitas nodokli, nepārsniedzot to muitas nodokli, kas 2004. gadam noteikts 4. pielikumā Nolīgumam vēstuļu apmaiņas veidā starp Eiropas Kopienu un Baltkrievijas Republiku, kas parafēts 1999. gada 11. novembrī.
                              Gadījumā, ja šīs likmes nepiemēro, Kopienai ir tiesības proporcionāli uz atlikušo Nolīguma darbības laiku atkārtoti ieviest daudzuma limitus, kas bija spēkā 2004. gadā, kā noteikts 2003. gada 23. decembrī parafētajā vēstuļu apmaiņā.

                  3.

                  Ja Baltkrievijas Republika kļūst par Pasaules Tirdzniecības organizācijas (PTO) dalībnieci pirms Nolīguma darbības termiņa beigām, tad no dienas, kad Baltkrievijas Republika pievienojas PTO, uz to attiecas PTO nolīgumi un noteikumi.

                  4.

                  Būšu pateicīgs, ja informēsiet par to, ka Jūsu valdība piekrīt iepriekš izklāstītajam. Ja tā ir, šis nolīgums vēstuļu apmaiņas veidā stājas spēkā nākamā mēneša pirmajā dienā pēc dienas, kad puses ir informējušas viena otru par to, ka ir pabeigtas juridiskās procedūras, kas vajadzīgas, lai tas stātos spēkā. Tikmēr to provizoriski piemēro no 2005. gada 1. janvāra, ievērojot savstarpīguma nosacījumu.”

   Man ir tas gods apstiprināt, ka mana valdība piekrīt Jūsu vēstules saturam.
   Godātais kungs, lūdzu, pieņemiet manus visdziļākās cieņas apliecinājumus!

         Baltkrievijas Republikas valdības vārdā


title: Komisijas Lēmums (2016. gada 5. februāris) par dažu Eiropas Pētniecības padomes Zinātniskās padomes locekļu iecelšanu amatā

text:
               6.2.2016

               LV

               Eiropas Savienības Oficiālais Vēstnesis

               C 47/4

         KOMISIJAS LĒMUMS
   (2016. gada 5. februāris)
   par dažu Eiropas Pētniecības padomes Zinātniskās padomes locekļu iecelšanu amatā
   (2016/C 47/04)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2013. gada 3. decembra Lēmumu 2013/743/ES, ar ko izveido īpašo programmu, ar kuru īsteno pētniecības un inovācijas pamatprogrammu “Apvārsnis 2020” (2014.–2020. gads), un atceļ Lēmumus 2006/971/EK, 2006/972/EK, 2006/973/EK, 2006/974/EK un 2006/975/EK (1), un jo īpaši tā 7. panta 1. punktu,
   tā kā:

               (1)

               Ar Lēmumu C(2013) 8915 (2) (kas vēlāk grozīts ar Lēmumu C(2015) 788 (3)) Komisija uz laikposmu no 2014. gada 1. janvāra līdz 2020. gada 31. decembrim izveidoja Eiropas Pētniecības padomi (“EPP”), lai tā īstenotu darbības, kuras paredzētas I daļā “Zinātnes izcilība” un ir saistītas ar konkrēto mērķi “Eiropas Pētniecības padome (EPP)”, kas minēts Lēmuma 2013/743/ES 3. panta 1. punkta a) apakšpunktā.

               (2)

               EPP veido neatkarīga Zinātniskā padome, kas paredzēta Lēmuma 2013/743/ES 7. pantā, un īpaši izveidota īstenošanas struktūra, kas paredzēta minētā lēmuma 8. pantā.

               (3)

               Saskaņā ar Lēmuma C(2013) 8915 2. panta 1. punktu Zinātniskās padomes sastāvā ir EPP priekšsēdētājs un 21 loceklis.

               (4)

               Saskaņā ar Lēmuma 2013/743/ES 7. panta 1. punkta trešo daļu Zinātniskās padomes locekļus ieceļ amatā uz termiņu, kas nepārsniedz četrus gadus, un var atkārtoti iecelt vienu reizi. Viņi būtu jāieceļ tādā veidā, lai nodrošinātu Zinātniskās padomes darba nepārtrauktību.

               (5)

               Dažu Zinātniskās padomes locekļu pilnvaru termiņš beigsies 2015. gada 31. decembrī, un Zinātniskās padomes sastāvs ir jāatjaunina.

               (6)

               Saskaņā ar Lēmuma 2013/743/ES 7. panta 1. punkta otro daļu Zinātniskās padomes locekļus ieceļ Komisija saskaņā ar neatkarīgu un pārredzamu atlases procedūru, par kuru tā ir vienojusies ar Zinātnisko padomi un kura ietver apspriešanos ar zinātnieku kopienu un ziņojuma sagatavošanu Eiropas Parlamentam un Padomei. Šajā nolūkā ir izveidota pastāvīga komiteja, kuras uzdevums ir apzināt nākamos Zinātniskās padomes locekļus. Apzināšanas komiteja ir sniegusi Komisijai ieteikumus par Zinātniskās padomes locekļu aizstāšanu, un šie ieteikumi ir pieņemti,

         IR NOLĒMUSI ŠĀDI.
   1. pants
   Profesoru seru Christopher CLARK ieceļ par EPP Zinātniskās padomes locekli uz pirmo pilnvaru termiņu, kas beidzas 2019. gada 31. decembrī.
   Profesori Barbara ROMANOWICZ ieceļ par EPP Zinātniskās padomes locekli uz pirmo pilnvaru termiņu, kas beidzas 2019. gada 31. decembrī.
   2. pants
   EPP Zinātniskās padomes locekļi ir uzskaitīti šā lēmuma pielikumā.
   3. pants
   Šis lēmums stājas spēkā 2016. gada 1. janvārī.

      Briselē, 2016. gada 5. februārī

            Komisijas vārdā –

            Komisijas loceklis

         Carlos MOEDAS

      (1)  OV L 347, 20.12.2013., 965. lpp.

      (2)  Komisijas 2013. gada 12. decembra Lēmums C(2013) 8915, ar ko izveido Eiropas Pētniecības padomi (OV C 373, 20.12.2013., 23. lpp.).

      (3)  Komisijas 2015. gada 17. februāra Lēmums C(2015) 788, ar kuru groza Lēmumu C(2013) 8915, ar ko izveido Eiropas Pētniecības padomi (OV C 58, 18.2.2015., 3. lpp.).

      PIELIKUMS
      Eiropas Pētniecības padomes Zinātniskās padomes locekļi

                  Vārds, uzvārds un iestāde

                  Pilnvaru termiņa beigas

                     Klaus BOCK, Dānijas Valsts pētniecības fonds

                  2016. gada 31. decembris

                     Margaret BUCKINGHAM, Pastēra Institūts, Parīze

                  2019. gada 30. jūnijs

                     Christopher CLARK, Kembridžas Universitāte

                  2019. gada 31. decembris

                     Athene DONALD, Kembridžas Universitāte

                  2016. gada 31. decembris

                     Barbara ENSOLI, Istituto Superiore di Sanità, Roma

                  2016. gada 31. decembris

                     Nuria Sebastian GALLES, Pompeu Fabras Universitāte, Barselona

                  2016. gada 31. decembris

                     Michael KRAMER, Maksa Planka Radioastronomijas institūts, Bonna

                  2019. gada 30. jūnijs

                     Tomas JUNGWIRTH, Čehijas Zinātņu akadēmija

                  2018. gada 31. decembris

                     Matthias KLEINER, Dortmundes Tehniskā universitāte

                  2016. gada 31. decembris

                     Éva KONDOROSI, Ungārijas Zinātņu akadēmija

                  2016. gada 31. decembris

                     Barbara ROMANOWICZ, Bērklijas Seismoloģijas laboratorija

                  2019. gada 31. decembris

                     Mart SAARMA, Helsinku Universitāte

                  2016. gada 31. decembris

                     Nils Christian STENSETH, Oslo Universitāte

                  2017. gada 31. decembris

                     Martin STOKHOF, Amsterdamas Universitāte

                  2017. gada 31. decembris

                     Janet THORNTON, Eiropas Molekulārās bioloģijas laboratorijas Eiropas Bioinformātikas institūts (EMBL-EBI)

                  2018. gada 31. decembris

                     Isabelle VERNOS, Institució Catalana de Recerca i Estudis Avançats, Barselona

                  2019. gada 30. jūnijs

                     Reinhilde VEUGELERS, Lēvenas Katoļu universitāte

                  2016. gada 31. decembris

                     Michel WIEVIORKA, Socioloģiskās analīzes un intervences centrs, Parīze

                  2017. gada 31. decembris

                     Fabio ZWIRNER, Padujas Universitāte

                  2018. gada 31. decembris


title: 2011/449/ES: Padomes Lēmums ( 2011. gada 28. jūnijs ) par nostāju, kas Eiropas Savienībai jāieņem Apvienotajā sanitāro un fitosanitāro lietu pārvaldības komitejā, kura izveidota ar Nolīgumu, ar ko izveido asociāciju starp Eiropas Kopienu un tās dalībvalstīm, no vienas puses, un Čīles Republiku, no otras puses, attiecībā uz grozījumiem minētā nolīguma IV pielikuma V papildinājuma A punktā  Dokuments attiecas uz EEZ

text:
               23.7.2011

               LV

               Eiropas Savienības Oficiālais Vēstnesis

               L 193/5

         PADOMES LĒMUMS
   (2011. gada 28. jūnijs)
   par nostāju, kas Eiropas Savienībai jāieņem Apvienotajā sanitāro un fitosanitāro lietu pārvaldības komitejā, kura izveidota ar Nolīgumu, ar ko izveido asociāciju starp Eiropas Kopienu un tās dalībvalstīm, no vienas puses, un Čīles Republiku, no otras puses, attiecībā uz grozījumiem minētā nolīguma IV pielikuma V papildinājuma A punktā
   (Dokuments attiecas uz EEZ)
   (2011/449/ES)
   EIROPAS SAVIENIBAS PADOME,
   ņemot vērā Līgumu par Eiropas Savienības darbību un jo īpaši tā 168. panta 4. punkta b) apakšpunktu saistībā ar tā 218. panta 9. punktu,
   ņemot vērā Eiropas Komisijas priekšlikumu,
   tā kā:

               (1)

               Ar Lēmumu 2005/269/EK (1) Padome Kopienas vārdā apstiprināja Nolīguma noslēgšanu, ar ko izveido asociāciju starp Eiropas Kopienu un tās dalībvalstīm, no vienas puses, un Čīles Republiku, no otras puses (turpmāk “asociācijas nolīgums”).

               (2)

               Asociācijas nolīguma IV pielikumā ir ietverts nolīgums par sanitāriem un fitosanitāriem (SPS) pasākumiem, ko piemēro dzīvnieku un dzīvnieku produktu, augu, augu produktu un citu preču tirdzniecībā un dzīvnieku labturībā (turpmāk “ES un Čīles SPS nolīgums”).

               (3)

               Saskaņā ar ES un Čīles SPS nolīguma 16. panta 2. punkta c) apakšpunktu Apvienotā sanitāro un fitosanitāro lietu pārvaldības komiteja (turpmāk “Apvienotā pārvaldības komiteja”), kas izveidota ar asociācijas nolīguma 89. panta 3. punktu, ir tiesīga, pieņemot lēmumu, mainīt ES un Čīles SPS nolīguma I līdz XII papildinājumu.

               (4)

               ES un Čīles SPS nolīguma V papildinājuma A punktā būtu jāiekļauj prioritārās nozares un apakšnozares, attiecībā uz kurām var atzīt līdzvērtību, to prioritārajā secībā.

               (5)

               Čīles Republika vēlētos piemērot gliemenēm apstrādi, kas nav paredzēta attiecīgajos ES tiesību aktos.

               (6)

               Lai novērtētu, vai, veicot ierosināto apstrādi, tiktu nodrošināts tāds pats patērētāju aizsardzības līmenis kā veicot Savienības tiesību aktos paredzēto apstrādi, ir jāizvērtē abu apstrādes veidu līdzvērtība.

               (7)

               ES un Čīles SPS nolīguma 7. panta 4. punkta otrajā daļā ir noteikts, ka ir jāveic izmaiņas ES un Čīles SPS nolīguma V papildinājuma A punktā, lai noteiktu prioritārās nozares un apakšnozares, pirms tiek sāktas konsultācijas par līdzvērtības izvērtēšanu. Tādēļ minētā papildinājuma prioritāšu sarakstā būtu jāiekļauj nozare “zivsaimniecības produkti” un tās apakšnozare “gliemenes”.

               (8)

               Tāpēc Savienībai būtu jāieņem nostāja, kas izklāstīta šim lēmumam pievienotajā Apvienotajā pārvaldības komitejas lēmuma projektā attiecībā uz grozījumiem asociācijas nolīguma IV pielikuma V papildinājuma A punktā,

         IR PIEŅĒMUSI ŠO LĒMUMU.
   1. pants
   Nostāja, kas Savienībai jāieņem Apvienotajā sanitāro un fitosanitāro lietu pārvaldības komitejā (turpmāk “Apvienotā pārvaldības komiteja”), kura izveidota ar Nolīgumu, ar ko izveido asociāciju starp Eiropas Kopienu un tās dalībvalstīm, no vienas puses, un Čīles Republiku, no otras puses, attiecībā uz grozījumiem ES un Čīles SPS nolīguma V papildinājuma A punktā, pamatojas uz Apvienotās pārvaldības komitejas lēmuma projektu, kas pievienots šim lēmumam.
   2. pants
   Apvienotās pārvaldības komitejas lēmumu par grozījumiem ES un Čīles SPS nolīguma V papildinājuma A punktā tūlīt pēc tā pieņemšanas publicē Eiropas Savienības Oficiālajā Vēstnesī.
   3. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Luksemburgā, 2011. gada 28. jūnijā

            Padomes vārdā –

            priekšsēdētājs

         FAZEKAS S.

      (1)  Padomes Lēmums 2005/269/EK (2005. gada 28. februāris), lai noslēgtu Nolīgumu, ar ko izveido asociāciju starp Eiropas Kopienu un tās dalībvalstīm, no vienas puses, un Čīles Republiku, no otras puses (OV L 84, 2.4.2005., 19. lpp.).

      PROJEKTS
      LĒMUMS Nr. …/2011, KO PIEŅĒMUSI APVIENOTĀ SANITĀRO UN FITOSANITĀRO LIETU PĀRVALDĪBAS KOMITEJA, KURA IZVEIDOTA SASKAŅĀ AR NOLĪGUMU STARP EIROPAS KOPIENU UN ČĪLES REPUBLIKU PAR SANITĀRAJIEM UN FITOSANITĀRAJIEM PASĀKUMIEM, KO PIEMĒRO DZĪVNIEKU UN DZĪVNIEKU PRODUKTU, AUGU, AUGU PRODUKTU UN CITU PREČU TIRDZNIECĪBĀ UN DZĪVNIEKU LABTURĪBĀ
      (… gada …),
      ar ko groza nolīguma IV pielikuma V papildinājuma A punktu
      APVIENOTĀ PĀRVALDĪBAS KOMITEJA,
      ņemot vērā Nolīgumu starp Eiropas Kopienu un tās dalībvalstīm un Čīles Republiku par sanitārajiem un fitosanitārajiem pasākumiem, ko piemēro dzīvnieku un dzīvnieku produktu, augu, augu produktu un citu preču tirdzniecībā un dzīvnieku labturībā (turpmāk ES un Čīles SPS nolīgums), un jo īpaši tā 7. panta 4. punkta otro daļu,
      tā kā:

                  (1)

                  ES un Čīles SPS nolīguma 7. panta 1. punktā ir noteikts, ka līdzvērtību var atzīt attiecībā uz atsevišķu pasākumu un/vai pasākumu grupu un/vai nozarē vai apakšnozarē piemērojamām sistēmām.

                  (2)

                  ES un Čīles SPS nolīguma 7. panta 4. punktā ir paredzēts, ka V papildinājuma A punktā prioritārā secībā jāiekļauj nozares un apakšnozares, attiecībā uz kurām var sākt līdzvērtības atzīšanu.

                  (3)

                  Čīles Republika izteica interesi iekļaut gliemenes kā zivsaimniecības produktu nozares apakšnozari V papildinājuma A punktā kā prioritāro nozari, lai sāktu tām piemēroto pasākumu līdzvērtības izvērtēšanu.

                  (4)

                  Puses Apvienotās pārvaldības komitejas piektajā sanāksmē vienojās sākt procedūru attiecīgu izmaiņu veikšanai ES un Čīles SPS nolīguma V papildinājuma A punktā,

            IR PIEŅĒMUSI ŠO LĒMUMU.
      1. pants
      ES un Čīles SPS nolīguma V papildinājuma A punktu aizstāj ar tekstu šā lēmuma pielikumā.
      2. pants
      Šo lēmumu, kas sagatavots divos eksemplāros, paraksta abi Apvienotās pārvaldības komitejas līdzpriekšsēdētāji vai citas pilnvarotas personas, kuras rīkojas pušu vārdā. Lai to pieņemtu, abu pušu sekretāri, rīkojoties ar pušu piekrišanu, apmainās ar rakstiskiem paziņojumiem, kuros apliecināta vajadzīgo iekšējo juridisko procedūru izpilde.
      3. pants
      Lēmums stājas spēkā dienā, kad sniegts pēdējais rakstiskais paziņojums.

         Santjago [datums]
         Briselē [datums]

               Apvienotās pārvaldības komitejas vārdā –

               Čīles Republikas delegācijas vadītājs

               Eiropas Savienības delegācijas vadītājs

         PIELIKUMS

            V papildinājums

               PRIORITĀRĀS NOZARES UN APAKŠNOZARES, ATTIECĪBĀ UZ KURĀM VAR ATZĪT LĪDZVĒRTĪBU, UN NOSACĪJUMI UN NOTEIKUMI UZŅĒMUMU PAGAIDU APSTIPRINĀŠANAI

            A.   Prioritārās nozares un apakšnozares, attiecībā uz kurām var atzīt līdzvērtību

                        1.

                        Nozare: zivsaimniecības produkti
                        Apakšnozare: gliemenes


title: 2005/380/EK: Komisijas Lēmums (2005. gada 28. aprīlis), ar ko izveido no valsts neatkarīgu ekspertu grupu korporatīvās pārvaldības un uzņēmējdarbības tiesību jomā

text:
               19.5.2005

               LV

               Eiropas Savienības Oficiālais Vēstnesis

               L 126/40

      KOMISIJAS LĒMUMS

   (2005. gada 28. aprīlis),
   ar ko izveido no valsts neatkarīgu ekspertu grupu korporatīvās pārvaldības un uzņēmējdarbības tiesību jomā
   (2005/380/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   tā kā:

               (1)

               Komisijas Rīcības plānā par uzņēmējdarbības tiesību modernizēšanu un korporatīvās pārvaldības uzlabošanu Eiropas Savienībā (1), ko pieņēma 2003. gada maijā, noteiktas vairākas darbības, kas vajadzīgas, lai modernizētu, pilnveidotu un vienkāršotu uzņēmējdarbības tiesību un korporatīvās pārvaldības reglamentējošos noteikumus.

               (2)

               Šajā Rīcības plānā ekspertu un sabiedrības apspriešanās nozīmība tiek atzīta par neatņemamu uzņēmējdarbības tiesību un korporatīvās pārvaldības izstrādes sastāvdaļu Kopienas līmenī.

               (3)

               Ir jāizveido nevalstisku organizāciju ekspertu grupa korporatīvās pārvaldības un uzņēmējdarbības tiesību jomā, lai tā būtu struktūra, kas Komisijai palīdz izstrādāt risinājumus, izvērst debates un sniegt konsultācijas korporatīvās pārvaldības un uzņēmējdarbības tiesību jomā jo īpaši attiecībā uz pasākumiem, kas paredzēti Rīcības plānā; tādējādi ir lietderīgi nodrošināt, ka šajā grupā ir īpaši kvalificētas personas, kas ir aktīvas uzņēmējdarbības un akadēmiskajās aprindās vai pilsoniskajā sabiedrībā un spēj sniegt īpašās zināšanas par korporatīvo pārvaldību un uzņēmējdarbības tiesībām Kopienas līmenī.

               (4)

               Nevalstisku organizāciju ekspertu grupai korporatīvās pārvaldības un uzņēmējdarbības tiesību jomā jāizstrādā savs reglaments un pilnībā jāievēro iestādēm noteiktā loma un prerogatīvas,

         IR NOLĒMUSI ŠĀDI.
   1. pants
   Ar šo tiek izveidota nevalstisku organizāciju ekspertu grupa korporatīvās pārvaldības un uzņēmējdarbības tiesību jomā Kopienā (še turpmāk – “grupa”).
   2. pants
   Grupas uzdevums ir pēc Komisijas pieprasījuma sniegt tai tehniskas konsultācijas par tās iniciatīvām korporatīvās pārvaldības un uzņēmējdarbības tiesību jomā. Grupas priekšsēdētājs var ierosināt, ka Komisija konsultē grupu par jebkuru saistīto jautājumu.
   3. pants
   Grupā ir ne vairāk par 20 dalībniekiem no uzņēmējdarbības un akadēmiskajām aprindām vai pilsoniskās sabiedrības, viņu pieredze un kompetence korporatīvās pārvaldības un uzņēmējdarbības tiesību jautājumos ir plaši atzīta Kopienas līmenī. Grupas dalībniekus ieceļ Komisija. Grupas dalībniekus ieceļ amatā kā privātpersonas. Grupas dalībnieki konsultācijas Komisijai sniedz neatkarīgi no ārējiem norādījumiem.
   Dalībnieku saraksts ir iekļauts pielikumā.
   4. pants
   Grupas dalībnieku pilnvaru termiņš ir trīs gadi. Tas ir atjaunojams. Pēc trīs gadu termiņa beigām grupas dalībnieki paliek amatā, līdz viņus aizstāj vai ieceļ atkārtoti. Grupas dalībnieka atkāpšanās vai nāves gadījumā tam piešķirto pilnvaru laikā Komisija ieceļ jaunu grupas dalībnieku saskaņā ar 3. pantu.
   5. pants
   Grupas dalībnieku sarakstu Komisija publicē Eiropas Kopienu Oficiālajā Vēstnesī.
   6. pants
   Grupas priekšsēdētājs ir Komisijas pārstāvis.
   Pēc Komisijas piekrišanas grupa, atbilstīgi tās pilnvarām, var izveidot darba grupas, kas pētītu konkrētus jautājumus. Darba grupas likvidē tiklīdz to pilnvaru termiņš ir beidzies.
   Komisija var uzaicināt ekspertus un novērotājus ar īpašām zināšanām piedalīties grupas darbā un/vai darba grupās.
   7. pants
   Grupas un darba grupu sēdes parasti notiek Komisijas telpās, un Komisija nosaka to veidu un grafiku.
   Grupa, pamatojoties uz Komisijas projektu, pieņem savu reglamentu.
   Grupas sekretariātu nodrošina Komisija. Ieinteresētie Komisijas darbinieki var piedalīties grupas un darba grupu sanāksmēs un debatēs.
   Komisija var Internetā publicēt jebkurus ar grupu vai tās darba grupām saistītus secinājumus, kopsavilkumu, secinājumu daļu vai darba dokumentu attiecīgā dokumenta oriģinālvalodā.
   8. pants
   Dalībnieku, novērotāju un ekspertu ceļa un uzturēšanās izdevumus saistībā ar grupas darbību Komisija atmaksā saskaņā ar noteikumiem, kas ir spēkā Komisijā. Grupas dalībnieki par šo darbu nesaņem atalgojumu.
   9. pants
   Šis lēmums ir spēkā līdz 2008. gada 27. aprīlim.

      Briselē, 2005. gada 28. aprīlī

            Komisijas vārdā —

            Komisijas loceklis

         Charlie McCREEVY

      (1)  KOM(2003) 284 galīgā versija.

      PIELIKUMS
      DALĪBNIEKU SARAKSTS

                  Gintautas BARTKUS

                  Theodor BAUMS

                  Francesco CHIAPPETTA

                  Thomas COURTNEY

                  Jean-Pierre HELLEBUYCK

                  Erich KANDLER

                  Mrs Vanessa KNAPP

                  Vratislav KULHÁNEK

                  Jukka MÄHÖNEN

                  Stilpon NESTOR

                  Jesper Bo NIELSEN

                  Jósef OKOLSKI

                  Leonardo PEKLAR

                  Colin PERRY

                  Enrique PIÑEL LÓPEZ

                  Geert RAAIJMAKERS

                  Mrs Joëlle SIMON

                  Mario STELLA-RICHTER

                  Mrs Daniela WEBER-REY

                  Patrick ZURSTRASSEN


title: Eiropas Parlamenta Lēmums (ES) 2015/1633 (2015. gada 29. aprīlis) par Energoregulatoru sadarbības aģentūras 2013. finanšu gada budžeta izpildes apstiprināšanu

text:
               30.9.2015

               LV

               Eiropas Savienības Oficiālais Vēstnesis

               L 255/155

      EIROPAS PARLAMENTA LĒMUMS (ES) 2015/1633
      (2015. gada 29. aprīlis)
      par Energoregulatoru sadarbības aģentūras 2013. finanšu gada budžeta izpildes apstiprināšanu
      EIROPAS PARLAMENTS,

                  —

                  ņemot vērā Energoregulatoru sadarbības aģentūras 2013. finanšu gada galīgos pārskatus,

                  —

                  ņemot vērā Revīzijas palātas ziņojumu par Energoregulatoru sadarbības aģentūras 2013. finanšu gada pārskatiem un Aģentūras atbildes (1),

                  —

                  ņemot vērā deklarāciju (2) par pārskatu ticamību, kā arī par pakārtoto darījumu likumību un pareizību, kuru Revīzijas palāta sniegusi par 2013. finanšu gadu saskaņā ar Līguma par Eiropas Savienības darbību 287. pantu,

                  —

                  ņemot vērā Padomes 2015. gada 17. februāra ieteikumu par apstiprinājumu, ko sniedz Aģentūrai par 2013. finanšu gada budžeta izpildi (05304/2015 – C8-0054/2015),

                  —

                  ņemot vērā Līguma par Eiropas Savienības darbību 319. pantu,

                  —

                  ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3),

                  —

                  ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (4) un jo īpaši tās 208. pantu,

                  —

                  ņemot vērā Eiropas Parlamenta un Padomes 2009. gada 13. jūlija Regulu (EK) Nr. 713/2009, ar ko izveido Energoregulatoru sadarbības aģentūru (5), un jo īpaši tās 24. pantu,

                  —

                  ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (6),

                  —

                  ņemot vērā Komisijas 2013. gada 30. septembra Deleģēto regulu (ES) Nr. 1271/2013 par finanšu pamatregulu struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 208. pantā (7), un jo īpaši tās 108. pantu,

                  —

                  ņemot vērā Reglamenta 94. pantu un V pielikumu,

                  —

                  ņemot vērā Budžeta kontroles komitejas ziņojumu (A8-0117/2015),

         1.

            sniedz Energoregulatoru sadarbības aģentūras direktoram apstiprinājumu par Aģentūras 2013. finanšu gada budžeta izpildi;

         2.

            izklāsta savus konstatējumus turpmāk tekstā iekļautajā rezolūcijā;

         3.

            uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Energoregulatoru sadarbības aģentūras direktoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

               Priekšsēdētājs

            Martin SCHULZ

               Ģenerālsekretārs

            Klaus WELLE

         (1)  OV C 442, 10.12.2014., 18. lpp.

         (2)  Skatīt 1. zemsvītras piezīmi.

         (3)  OV L 248, 16.9.2002., 1. lpp.

         (4)  OV L 298, 26.10.2012., 1. lpp.

         (5)  OV L 211, 14.8.2009., 1. lpp.

         (6)  OV L 357, 31.12.2002., 72. lpp.

         (7)  OV L 328, 7.12.2013., 42. lpp.


title: Padomes Lēmums ( 2011. gada 17. maijs ), ar ko ieceļ piecpadsmit Eiropas Ķimikāliju aģentūras valdes locekļus

text:
               21.5.2011

               LV

               Eiropas Savienības Oficiālais Vēstnesis

               C 151/1

         PADOMES LĒMUMS
   (2011. gada 17. maijs),
   ar ko ieceļ piecpadsmit Eiropas Ķimikāliju aģentūras valdes locekļus
   2011/C 151/01
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes Regulu (EK) Nr. 1907/2006 (2006. gada 18. decembris), kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH) un ar kuru izveido Eiropas Ķimikāliju aģentūru (1), un jo īpaši tās 79. pantu,
   tā kā:

               (1)

               Regulas (EK) Nr. 1907/2006 79. pantā paredzēts, ka Padomei Eiropas Ķimikāliju aģentūras valdē (“valde”) būtu jāieceļ viens pārstāvis no katras dalībvalsts.

               (2)

               Valdes locekļus ieceļ, pamatojoties uz viņu attiecīgo pieredzi un zināšanām ķimikāliju drošuma jomā vai ķimikāliju reglamentācijas jomā, vienlaikus nodrošinot, ka valdes locekļu vidū ir arī speciālisti vispārējos, finanšu un juridiskos jautājumos.

               (3)

               Pilnvaru termiņš ir četri gadi. Vajadzētu būt iespējai pilnvaru termiņu vienreiz pagarināt.

               (4)

               Padome ar 2007. gada 7. jūnija Lēmumu (2) iecēla 27 valdes locekļus.

               (5)

               Kopš minētā lēmuma pieņemšanas ir aizstāti Eiropas Ķimikāliju aģentūras valdes locekļi no Beļģijas (3), Bulgārijas (4), Dānijas (5), Latvijas (6), Portugāles (7), Rumānijas (8) un Apvienotās Karalistes (9).

               (6)

               Beļģijas, Bulgārijas, Dānijas, Vācijas, Igaunijas, Grieķijas, Kipras, Latvijas, Lietuvas, Maltas, Polijas, Portugāles, Rumānijas, Slovākijas un Apvienotās Karalistes izvirzītie valdes locekļi tika iecelti amatā uz pilnvaru termiņu, kas beidzas 2011. gada 31. maijā. Valdes locekļi no minētajām dalībvalstīm attiecīgi būtu jāizvirza un jāieceļ amatā uz laikposmu no 2011. gada 1. jūnija līdz 2015. gada 31. maijam.

               (7)

               Padome ir saņēmusi visu attiecīgo dalībvalstu iesniegtās kandidatūras,

         IR PIEŅĒMUSI ŠO LĒMUMU.
   1. pants
   Par Eiropas Ķimikāliju aģentūras valdes locekļiem (“valde”) uz otru pilnvaru termiņu no 2011. gada 1. jūnija līdz 2015. gada 31. maijam tiek ieceltas šādas personas, kuras pašlaik ieņem valdes locekļa amatu (vārds, valstspiederība, dzimšanas datums):

               —

                  Helmut DE VOS, Beļģija, 1978. gada 25. februāris,

               —

                  Boyko Marinov MALINOV, Bulgārija, 1964. gada 30. augusts,

               —

                  Eskil Toft THUESEN, Dānija, 1965. gada 4. septembris,

               —

                  Alexander NIES, Vācija, 1956. gada 27. janvāris,

               —

                  Leandros NICOLAIDES, Kipra, 1950. gada 11. februāris,

               —

               Armands PLĀTE, Latvija, 1962. gada 27. februāris,

               —

                  Francis E. FARRUGIA, Malta, 1945. gada 18. decembris,

               —

                  Mário GRÁCIO, Portugāle, 1971. gada 5. maijs,

               —

                  Edita NOVÁKOVÁ, Slovākija, 1956. gada 8. jūlijs,

               —

                  Arwyn DAVIES, Apvienotā Karaliste, 1957. gada 17. janvāris.

         2. pants
   Par valdes locekļiem uz pirmo pilnvaru termiņu no 2011. gada 1. jūnija līdz 2015. gada 31. maijam tiek ieceltas šādas personas (vārds, valstspiederība, dzimšanas datums):

               —

                  Aive TELLING, Igaunija, 1974. gada 8. maijs,

               —

                  Kassandra DIMITRIOU, Grieķija, 1957. gada 30. jūnijs,

               —

                  Marija TERIOSINA, Lietuva, 1952. gada 4. novembris,

               —

                  Edyta MIĘGOĆ, Polija, 1976. gada 20. janvāris,

               —

                  Ionuț GEORGESCU, Rumānija, 1976. gada 3. jūlijs.

         3. pants
   Šis lēmums stājas spēkā tā pieņemšanas dienā.

      Briselē, 2011. gada 17. maijā

            Padomes vārdā –

            priekšsēdētājs

         FAZEKAS S.

      (1)  OV L 396, 30.12.2006., 1. lpp.

      (2)  OV C 134, 16.6.2007., 6. lpp.

      (3)  OV C 16, 22.1.2010., 5. lpp.

      (4)  OV C 125, 13.5.2010., 6. lpp.

      (5)  OV C 282, 19.10.2010., 4. lpp.

      (6)  OV C 320, 16.12.2008., 4. lpp.

      (7)  Skat. 5. atsauci.

      (8)  OV C 73, 19.3.2008., 23. lpp.

      (9)  Skat. 3. atsauci.


title: Komisijas Lēmums (2017. gada 27. jūlijs), ar ko izveido Augsta līmeņa ekspertu grupu radikalizācijas jautājumos

text:
               3.8.2017

               LV

               Eiropas Savienības Oficiālais Vēstnesis

               C 252/3

         KOMISIJAS LĒMUMS
   (2017. gada 27. jūlijs),
   ar ko izveido Augsta līmeņa ekspertu grupu radikalizācijas jautājumos
   (2017/C 252/04)
   EIROPAS KOMISIJA,
   ņemot vērā Līgumu par Eiropas Savienības darbību,
   tā kā:

               (1)

               lai pastiprinātu centienus novērst un apkarot radikalizāciju, kas ved uz vardarbīgu ekstrēmismu un terorismu, un lai uzlabotu sadarbību un koordināciju starp visām attiecīgajām ieinteresētajām personām, saskaņā ar aicinājumiem rīkoties, kas izklāstīti Eiropas Drošības programmā (1), Komisijas paziņojumā par radikalizācijas novēršanu (2), kā arī pārskatītajā ES Radikalizācijas un teroristu vervēšanas apkarošanas stratēģijā (3) un citos attiecīgajos Padomes secinājumos minētajā jautājumā (4), Komisijai vajadzēs izmantot padomdevējas struktūras augsta līmeņa ekspertu zināšanas.

               (2)

               Tāpēc ir jāizveido Augsta līmeņa ekspertu grupa radikalizācijas novēršanas un apkarošanas jautājumos un jānosaka tās uzdevumi un struktūra.

               (3)

               Grupai būtu jāsniedz ieguldījums turpmākā Savienības novēršanas rīcībpolitikas, instrumentu un iniciatīvu izstrādē un īstenošanā, tostarp izstrādājot vadošo principu un ieteikumu kopumu turpmākam darbam radikalizācijas novēršanā un apkarošanā Savienības un valstu mērogā un palīdzot novērtēt nepieciešamību pēc strukturētākiem sadarbības mehānismiem novēršanas darbā Savienības mērogā, ņemot vērā arī ārējo dimensiju.

               (4)

               Lai apkopotu Eiropas mērogā un nacionālajā mērogā pastāvošos attiecīgos viedokļus un zināšanas, grupā būtu jāpārstāv dalībvalstu kompetentās iestādes, Eiropas Savienības Aģentūra tiesībaizsardzības sadarbībai (5), Eiropas Savienības Tiesu sadarbības vienība (6), Eiropas Savienības Pamattiesību aģentūra (7), Eiropas Savienības Tiesībaizsardzības apmācības aģentūra (8), Radikalizācijas izpratnes tīkla Izcilības centrs (9), Eiropas Ārējās Darbības dienests (10) un ES terorisma apkarošanas koordinators (11).

               (5)

               Konkrētāk, Savienības aģentūras sniedz savas zināšanas, raugoties no tiesībaizsardzības un krimināltiesiskās perspektīvas, vienlaikus ņemot vērā pamattiesību dimensiju un spēju veidošanas nepieciešamību. Radikalizācijas izpratnes tīkla Izcilības centrs piedāvā savu unikālo neatkarību Savienības mērogā, risinot radikalizācijas problēmas, savu izpratni par praktiķu vajadzībām un gaidām un savu pieredzi ieinteresēto personu transnacionālā sadarbībā. Eiropas Ārējās darbības dienests sniedz savu ieguldījumus saistībā ar Savienības centienu ārējo dimensiju, pateicoties sadarbībā ar trešām valstīm un starptautiskajām organizācijām iegūtajai pieredzei un zināšanām. ES terorisma apkarošanas koordinators palīdz ar zināšanām, kas pamatojas uz visaptverošu tā skatījumu uz attiecīgajiem rīcībpolitikas instrumentiem.

               (6)

               Būtu jāizstrādā noteikumi par grupas locekļiem pieejamās informācijas izpaušanu.

               (7)

               Ir lietderīgi noteikt šā lēmuma piemērošanas periodu. Komisija laikus izskatīs piemērošanas perioda pagarināšanas lietderību,

         IR PIEŅĒMUSI ŠO LĒMUMU.
   1. pants
   Priekšmets
   Ar šo tiek izveidota Augsta līmeņa ekspertu grupa radikalizācijas jautājumos (“grupa”).
   2. pants
   Uzdevumi
   Grupas uzdevumi ir:

               a)

               sniegt padomus par to, kā uzlabot sadarbību starp dažādām ieinteresētajām personām un jo īpaši ar dalībvalstīm jautājumos, kas saistīti ar radikalizācijas, kas ved uz vardarbīgu ekstrēmismu un terorismu, novēršanu un apkarošanu;

               b)

               sniegt padomus un palīdzēt Komisijai turpmākā Savienības rīcībpolitikas izstrādē, kuras mērķis ir radikalizācijas, kas ved uz vardarbīgu ekstrēmismu un terorismu, novēršana un apkarošana, tostarp izstrādājot principu un ieteikumu kopumu, kurā ņem vērā pašreizējo un turpmāko ES šajā jomā finansēto pētījumu konstatējumus, lai īstenotu mērķorientētus un efektīvus pasākumus radikalizācijas novēršanā un apkarošanā Savienības un nacionālajā mērogā, un kurā ietver Savienības finansēto programmu mērķorientētāku izmantošanu;

               c)

               sniegt padomus un palīdzēt Komisijai, tai pētot strukturētāku nākotnes sadarbības mehānismu izveides iespējas Savienības mērogā radikalizācijas, kas ved uz vardarbīgu ekstrēmismu un terorismu, novēršanā un apkarošanā, pamatojoties uz pastāvošajām pieejām paraugprakses apmaiņā, tīklošanās darbu un plašāku ieinteresēto personu iesaistīšanu.

         3. pants
   Dalībnieki
   1.   Grupu veido šādi locekļi:

               a)

               dalībvalstu kompetentās iestādes;

               b)

               Eiropas Savienības Aģentūra tiesībaizsardzības sadarbībai;

               c)

               Eiropas Savienības Tiesu iestāžu sadarbības struktūrvienība;

               d)

               Eiropas Savienības Pamattiesību aģentūra;

               e)

               Eiropas Savienības Tiesībaizsardzības apmācības aģentūra;

               f)

               Radikalizācijas izpratnes tīkla Izcilības centrs;

               g)

               Eiropas Ārējās darbības dienests;

               h)

               ES terorisma apkarošanas koordinators.

         2.   Grupas locekļi izvirza vienu augsta līmeņa pārstāvi un vienu aizstājēju. Katram augsta līmeņa pārstāvim vai aizstājējam var asistēt viens eksperts radikalizācijas novēršanas jautājumos.
   3.   Tie locekļi, kuri vairs nespēj pilnvērtīgi piedalīties ekspertu grupas apspriedēs, kuri pēc attiecīgās Komisijas struktūrvienības domām neatbilst Līguma par Eiropas Savienības darbību 339. panta nosacījumiem vai kuri atkāpjas, vairs netiek aicināti piedalīties grupas sanāksmēs un tos var aizstāt ar citiem locekļiem līdz pilnvaru termiņa beigām.
   4. pants
   Priekšsēdētājs
   Grupas priekšsēdētājs ir Komisijas Migrācijas un iekšlietu ģenerāldirektorāta (“Migrācijas un iekšlietu ĢD”) augsta līmeņa pārstāvis.
   5. pants
   Darbība
   1.   Grupa rīkojas pēc tās priekšsēdētāja pieprasījuma saskaņā ar 13. panta 1. punktu Komisijas Horizontālajos noteikumos par ekspertu grupām (“horizontālie noteikumi”) (12).
   2.   Grupas sanāksmes parasti notiek Komisijas telpās.
   3.   Migrācijas un iekšlietu ĢD nodrošina sekretariāta pakalpojumus. Grupas un tās apakšgrupu sanāksmēs uzaicina piedalīties ieinteresētus Komisijas ierēdņus no citām struktūrvienībām.
   4.   Vienojoties ar Migrācijas un iekšlietu ĢD, grupa ar vienkāršu balsu vairākumu var pieņemt lēmumu par atklātām apspriedēm.
   5.   Apspriežu protokoliem par visiem darba kartības punktiem un grupas sniegtajiem atzinumiem jābūt jēgpilniem un pilnīgiem. Protokolus sagatavo sekretariāts priekšsēdētāja pārraudzībā.
   6.   Atzinumus, ieteikumus vai ziņojumus grupa pieņem, pamatojoties uz vienprātības principu. Balsojuma gadījumā tā rezultātu nosaka ar vienkāršu balsu vairākumu. Dalībnieki, kuri balsojuši pret, var pieprasīt atzinumiem, ieteikumiem vai ziņojumiem pievienot dokumentu, kurā sniegts viņu nostājas pamatojuma kopsavilkums.
   6. pants
   Apakšgrupas
   1.   Migrācijas un iekšlietu ĢD var izveidot apakšgrupas īpašu jautājumu izskatīšanai atbilstoši Komisijas noteiktajam darba uzdevumam. Apakšgrupas strādā saskaņā ar horizontālajiem noteikumiem un atskaitās grupai. Apakšgrupas likvidē, tiklīdz to pilnvaras ir izpildītas.
   2.   Grupas locekļi darbam apakšgrupās var izvirzīt pārstāvjus, kuriem ir augsta līmeņa tehniskās zināšanas.
   7. pants
   Pieaicinātie eksperti
   Migrācijas un iekšlietu ĢD var ad hoc kārtībā pieaicināt ekspertus, tostarp no privātā sektora, ar īpašām zināšanām darba kārtības jautājumā darbam grupā vai apakšgrupās.
   8. pants
   Novērotāji
   1.   Fiziskām personām, organizācijām un publiskām struktūrām pēc priekšsēdētāja tieša uzaicinājuma saskaņā ar horizontālajiem noteikumiem var piešķirt novērotāja statusu.
   2.   Organizācijas un publiskās struktūras, kas ieceltas novērotāja statusā, izvirza savus pārstāvjus.
   3.   Novērotāji un to pārstāvji ar priekšsēdētāja piekrišanu var piedalīties grupas apspriedēs un sniegt speciālās zināšanas. Tomēr tiem nav balsstiesību, un tie nevar piedalīties grupas ieteikumu vai atzinumu formulēšanā.
   9. pants
   Reglaments
   Vienojoties ar Migrācijas un iekšlietu ĢD un pamatojoties uz tā priekšlikumu, ekspertu grupa ar vienkāršu tās dalībnieku balsu vairākumu saskaņā ar horizontālajiem noteikumiem pieņem reglamentu, pamatojoties uz ekspertu grupu darba standarta reglamentu (13).
   10. pants
   Dienesta noslēpums un klasificētas informācijas apstrāde
   Uz grupas dalībniekiem un to pārstāvjiem, kā arī pieaicinātajiem ekspertiem un novērotājiem attiecas dienesta noslēpuma neizpaušanas pienākumi, kas saskaņā ar Līgumiem un to īstenošanas noteikumiem attiecas uz visiem iestāžu locekļiem un to darbiniekiem, kā arī Komisijas drošības noteikumi, kas attiecas uz Savienības klasificētās informācijas aizsardzību un ir noteikti Komisijas Lēmumā (ES, Euratom) 2015/443 (14) un (ES, Euratom) 2015/444 (15). Ja viņi neievēro šos pienākumus, Komisija var veikt visus nepieciešamos pasākumus.
   11. pants
   Pārredzamība
   1.   Grupu un tās apakšgrupas reģistrē Ekspertu grupu reģistrā.
   2.   Attiecībā uz grupas sastāvu Ekspertu grupu reģistrā publicē dalībnieku un novērotāju vārdus.
   3.   Visus attiecīgos dokumentus, tostarp darba kārtību, protokolus un dalībnieku iesniegtos materiālus dara pieejamus vai nu Ekspertu grupu reģistrā, vai norādot saiti no reģistra uz īpašu tīmekļa vietni, kurā atrodama attiecīgā informācija. Piekļuve īpašajām tīmekļa vietnēm neprasa lietotāja reģistrāciju, un tām nav noteikti nekādi citi ierobežojumi. Darba kārtību un citus konkrētos dokumentus laikus publicē pirms sanāksmes, un pēc tās savlaicīgi publicē tās protokolu. Izņēmumus prasībai par publicēšanu paredz tikai tad, ja uzskata, ka dokumenta izpaušana varētu kaitēt sabiedrības vai privāto interešu aizsardzībai, kā noteikts Eiropas Parlamenta un Padomes Regulas (EK) Nr. 1049/2001 (16) 4. pantā.
   12. pants
   Sanāksmju izdevumi
   1.   Grupas vai tās apakšgrupu darbā iesaistītas personas nesaņem atlīdzību par piedāvātajiem pakalpojumiem.
   2.   Ar grupas vai apakšgrupas darbu saistītos ceļa un uzturēšanās izdevumus grupas un apakšgrupu darbā iesaistītajām personām atlīdzina Komisija. Izdevumus atlīdzina saskaņā ar spēkā esošajiem noteikumiem Komisijā, nepārsniedzot pieejamās apropriācijas, ko Komisijas struktūrvienības saņēmušas saskaņā ar ikgadējo resursu sadalījuma procedūru.
   13. pants
   Piemērojamība
   Šo lēmumu piemēro līdz 2018. gada 31. decembrim.

      Briselē, 2017. gada 27. jūlijā

            Komisijas vārdā –

            Komisijas loceklis

         Dimitris AVRAMOPOULOS

      (1)  Komisijas paziņojums Eiropas Parlamentam, Padomei, Eiropas Ekonomikas un sociālo lietu komitejai un Reģionu komitejai “Eiropas Drošības programma”, COM(2015) 185 final, Strasbūrā, 28.4.2015.

      (2)  Komisijas paziņojums Eiropas Parlamentam, Padomei, Eiropas Ekonomikas un sociālo lietu komitejai un Reģionu komitejai “Atbalsts tādas radikalizācijas novēršanai, kas ved uz vardarbīgu ekstrēmismu”, COM(2016) 379 final, Briselē, 14.6.2016.

      (3)  9956/14 JAI 332 ENFOPOL 138 COTER 34.

      (4)  Jo īpaši skatīt Eiropas Savienības Padomes un Padomē sanākušo dalībvalstu 2015. gada 20. novembra secinājumus par krimināltiesiskas atbildes rīcības pastiprināšanu pret radikalizāciju, kas noved pie terorisma un vardarbīga ekstrēmisma (14419/15), Padomes 2016. gada 30. maija secinājumus par plašsaziņas līdzekļu lietotprasmes un kritiskas domāšanas attīstīšanu ar izglītības un apmācības palīdzību (9641/16), Padomes 2016. gada 30. maija secinājumus par jaunatnes sektora ieguldījumu integrētā starpnozaru pieejā jauniešu vardarbīgas radikalizācijas novēršanai un apkarošanai (9640/16), Padomes un Padomē sanākušo dalībvalstu valdību pārstāvju 2016. gada 21. novembra secinājumus par tādas radikalizācijas novēršanu, kas noved pie vardarbīga ekstrēmisma (14276/16), Eiropadomes 2017. gada 22. un 23. jūnija secinājumus (EUCO 8/17) un Padomes 2017. gada 19. jūnija secinājumus par ES ārējo darbību terorisma apkarošanā (10384/17).

      (5)  Eiropas Parlamenta un Padomes 2016. gada 11. maija Regula (ES) 2016/794 par Eiropas Savienības Aģentūru tiesībaizsardzības sadarbībai (Eiropolu) un ar kuru aizstāj un atceļ Padomes Lēmumus 2009/371/TI, 2009/934/TI, 2009/935/TI, 2009/936/TI un 2009/968/TI (OV L 135, 24.5.2016., 53. lpp.).

      (6)  Padomes 2002. gada 28. februāra Lēmums 2002/187/TI, ar ko izveido Eurojust, lai pastiprinātu cīņu pret smagiem noziegumiem (OV L 43, 6.3.2002., 1. lpp.).

      (7)  Padomes 2007. gada 15. februāra Regula (EK) Nr. 168/2007, ar ko izveido Eiropas Savienības Pamattiesību aģentūru (OV L 53, 22.2.2007., 1. lpp.).

      (8)  Eiropas Parlamenta un Padomes 2015. gada 25. novembra Regula (ES) 2015/2219) par Eiropas Savienības Tiesībaizsardzības apmācības aģentūru (CEPOL) un ar ko aizstāj un atceļ Padomes Lēmumu 2005/681/TI (OV L 319, 4.12.2015., 1. lpp.).

      (9)  Komisijas paziņojums Eiropas Parlamentam, Padomei, Eiropas Ekonomikas un sociālo lietu komitejai un Reģionu komitejai “Radikalizācijas, kas rada terorismu un vardarbīgu ekstrēmismu, novēršana: ES atbildes pasākumu efektivitātes stiprināšana” COM(2013) 941 final, 15.1.2014.

      (10)  Padomes 2010. gada 26. jūlija Lēmums 2010/427/ES, ar ko nosaka Eiropas Ārējās darbības dienesta organizatorisko struktūru un darbību (OV L 201, 3.8.2010., 30. lpp.).

      (11)  Eiropadomes deklarācija par terorisma apkarošanu, 2004. gada 25. marts.

      (12)  Komisijas 2016. gada 30. maija Lēmums C(2016) 3301 final, ar ko nosaka horizontālus noteikumus attiecībā uz Komisijas ekspertu grupu izveidi un darbību.

      (13)  Horizontālo noteikumu 17. pants.

      (14)  Komisijas 2015. gada 13. marta Lēmums (ES, Euratom) 2015/443 par drošību Komisijā (OV L 72, 17.3.2015., 41. lpp.).

      (15)  Komisijas 2015. gada 13. marta Lēmums (ES, Euratom) 2015/444 par drošības noteikumiem ES klasificētas informācijas aizsardzībai (OV L 72, 17.3.2015., 53. lpp.).

      (16)  Eiropas Parlamenta un Padomes 2001. gada 30. maija Regula (EK) Nr. 1049/2001 par publisku piekļuvi Eiropas Parlamenta, Padomes un Komisijas dokumentiem (OV L 145, 31.5.2001., 43. lpp.).


title: 2014/823/ES: Eiropas Parlamenta Lēmums ( 2014. gada 23. oktobris ) par Eiropas Elektronisko komunikāciju regulatoru iestādes biroja kontu slēgšanu attiecībā uz 2012. finanšu gadu

text:
               21.11.2014

               LV

               Eiropas Savienības Oficiālais Vēstnesis

               L 334/93

         EIROPAS PARLAMENTA LĒMUMS
   (2014. gada 23. oktobris)
   par Eiropas Elektronisko komunikāciju regulatoru iestādes biroja kontu slēgšanu attiecībā uz 2012. finanšu gadu

      (2014/823/ES)

   EIROPAS PARLAMENTS,

               —

               ņemot vērā Eiropas Elektronisko komunikāciju regulatoru iestādes biroja (turpmāk – Birojs) 2012. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Elektronisko komunikāciju regulatoru iestādes 2012. finanšu gada galīgajiem pārskatiem ar Biroja atbildēm (1),

               —

               ņemot vērā Padomes 2014. gada 18. februāra ieteikumu (05849/2014 – C7-0054/2014),

               —

               ņemot vērā 2014. gada 3. aprīļa lēmumu (2), ar ko atliek lēmumu par 2012. finanšu gada budžeta izpildes apstiprināšanu, un tam pievienoto rezolūciju,

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam, (3) un jo īpaši tās 185. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (4) un jo īpaši tās 208. pantu,

               —

               ņemot vērā Eiropas Parlamenta un Padomes 2009. gada 25. novembra Regulu (EK) Nr. 1211/2009, ar ko izveido Eiropas Elektronisko komunikāciju regulatoru iestādi (BEREC) un biroju, (5) un jo īpaši tās 13. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (6),

               —

               ņemot vērā Komisijas 2013. gada 30. septembra Deleģēto regulu (ES) Nr. 1271/2013 par finanšu pamatregulu struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 208. pantā, (7) un jo īpaši tās 108. pantu,

               —

               ņemot vērā Reglamenta 94. pantu un V pielikumu,

               —

               ņemot vērā Budžeta kontroles komitejas otro ziņojumu (A8-0011/2014),

               1.

               apstiprina Eiropas Elektronisko komunikāciju regulatoru iestādes kontu slēgšanu attiecībā uz 2012. finanšu gadu;

               2.

               uzdod priekšsēdētājam nosūtīt šo lēmumu Eiropas Elektronisko komunikāciju regulatoru iestādes Pārvaldības komitejai, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 365, 13.12.2013., 9. lpp.

      (2)  OV L 266, 5.9.2014., 353. lpp.

      (3)  OV L 248, 16.9.2002., 1. lpp.

      (4)  OV L 298, 26.10.2012., 1. lpp.

      (5)  OV L 337, 18.12.2009., 1. lpp.

      (6)  OV L 357, 31.12.2002., 72. lpp.

      (7)  OV L 328, 7.12.2013., 42. lpp.


title: Padomes Lēmums (KĀDP) 2017/1425 (2017. gada 4. augusts) par Eiropas Savienības Stabilizācijas rīcību Mopti un Segu

text:
               5.8.2017

               LV

               Eiropas Savienības Oficiālais Vēstnesis

               L 204/90

         PADOMES LĒMUMS (KĀDP) 2017/1425
   (2017. gada 4. augusts)
   par Eiropas Savienības Stabilizācijas rīcību Mopti un Segu
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 28. panta 1. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2011. gada 21. martā pauda gandarījumu par Eiropas Savienības stratēģiju drošībai un attīstībai Sāhelas reģionā (“ES stratēģija Sāhelā”), uzsverot, ka Savienība ir ilgstoši ieinteresēta samazināt nedrošību un uzlabot attīstību Sāhelas reģionā.

               (2)

               Padome 2015. gada 9. februārī atkārtoti apstiprināja apņemšanos atbalstīt Mali virzību uz attīstību, mieru, izlīgumu un stabilitāti. Šajā sakarā ir ļoti svarīgi, lai Mali valdība panāktu progresu tādās jomās kā pārvaldība, demokrātija, tiesiskums, tieslietu un drošības sektoru reforma un cīņa pret nesodāmību.

               (3)

               Mali valdība 2017. gada februārī pieņēma “Centra reģionu integrētās drošības plānu” (PSIRC), lai apkarotu aizvien pieaugošo nedrošību un atjaunotu civilās administrācijas darbību Mali centra reģionā (Mopti un Segu).

               (4)

               Politikas un drošības komiteja (PDK) 2017. gada 26. jūnijā vienojās par konceptuālu dokumentu par Stabilizācijas rīcību Mopti un Segu, ko īsteno ES stabilizācijas grupa Savienības delegācijas Mali vadībā.

               (5)

               Mali 2017. gada 10. jūlijā nosūtīja vēstuli Savienības Augstajai pārstāvei ārlietās un drošības politikas jautājumos (AP), kurā aicināja Savienību atbalstīt civilās administrācijas atjaunošanu Mali centra reģionā, izvietojot stabilizācijas grupu,

         IR PIEŅĒMUSI ŠO LĒMUMU.
   1. pants
   ES Stabilizācijas rīcība
   1.   Savienība uzsāk Stabilizācijas rīcību Mopti un Segu. Rīcību īsteno ES stabilizācijas grupa Savienības delegācijas Mali vadībā, un tai ir 12 mēnešu ilga operatīvā fāze.
   2.   ES stabilizācijas grupa darbojas saskaņā ar 2. pantā izklāstītajiem mērķiem un veic uzdevumus, kas noteikti 3. pantā.
   3.   AP ir atbildīgs par šā lēmuma īstenošanu.
   2. pants
   Mērķi
   ES stabilizācijas grupa atbalsta Mali valsts plānus un rīcībpolitikas, sniedzot konsultācijas Mali iestādēm par civilās administrācijas atjaunošanu un paplašināšanu Mali centra reģionā saskaņā ar starptautiskajiem standartiem un ar primāro mērķi – konsolidēt un atbalstīt demokrātiju, tiesiskumu, cilvēktiesības un dzimumu līdztiesību, pastiprinot vispārējo pārvaldību šajā reģionā.
   3. pants
   Uzdevumi
   Lai sasniegtu ES Stabilizācijas rīcības mērķus, ES stabilizācijas grupa:

               a)

               sniedz konsultācijas Mali iestādēm Mopti un Segu par valsts plāniem un rīcībpolitikām, tostarp pārvaldības jautājumiem, un palīdz Mali iestādēm plānot darbības nolūkā atjaunot civilo administrāciju reģionā, ciešā sadarbībā ar visiem Savienības rīcībspēkiem un attiecīgajām Savienības programmām Mali;

               b)

               sniedz konsultācijas Mali iestādēm Mopti un Segu par a) apakšpunktā minēto plānoto darbību īstenošanu, tostarp atbalstot pastiprinātu dialogu starp Mali iestādēm un vietējiem iedzīvotājiem, īpaši uzsverot ANO Drošības padomes Rezolūcijas 1325 (2000) īstenošanu;

               c)

               atvieglo ministriju savstarpēju koordināciju pārvaldības jautājumos attiecībā uz Mopti un Segu, kā arī koordināciju starp attiecīgajām Mali ministrijām un Mopti un Segu provincēm.

         4. pants
   ES stabilizācijas grupas struktūra
   1.   ES stabilizācijas grupa papildina darbību, ko veic Savienības delegācija Mali un Mali izvietotās KDAP misijas. Grupa darbojas Bamako, Mopti un Segu.
   2.   Savienības delegācijas Mali vadītājs ir ES stabilizācijas grupas vadītājs.
   3.   Attiecībā uz ES Stabilizācijas rīcības ikdienas īstenošanu ES stabilizācijas grupas vadītājam palīdz grupas vadītāja vietnieks.
   4.   EĀDD nosaka ES stabilizācijas grupas kontaktpunktu galvenajās mītnēs.
   5.   Savienības delegācija Mali sniedz ES stabilizācijas grupai loģistikas atbalstu reģionā.
   5. pants
   ES stabilizācijas grupas vadītājs
   1.   ES stabilizācijas grupas vadītājs nodrošina grupas uzdevumu pienācīgu un efektīvu īstenošanu, tostarp dodot norādījumus grupas vadītāja vietniekam.
   2.   ES stabilizācijas grupas vadītājam ir vispārēja atbildība par to, lai nodrošinātu, ka Savienības pienākums rūpēties par personālu tiek pienācīgi izpildīts.
   3.   ES stabilizācijas grupas vadītājs ir atbildīgs par grupas disciplināru kontroli. Norīkotā personāla disciplināro uzraudzību īsteno norīkotāja valsts iestāde saskaņā ar valsts noteikumiem vai attiecīgā norīkotāja Savienības iestāde, vai EĀDD.
   4.   ES stabilizācijas grupas vadītāja pienākums ir nodrošināt, lai dzimumu aspekts tiek integrēts kā ES Stabilizācijas rīcības sastāvdaļa un lai šis darbs būtu saskaņots ar EĀDD galvenā padomdevēja dzimumu jautājumos biroju.
   5.   ES stabilizācijas grupas vadītājs atvieglo grupas darbību koordināciju ar darbībām, ko veic dalībvalstis un Mali izvietotās Savienības KDAP misijas.
   6. pants
   Personāls
   1.   ES stabilizācijas grupu, tostarp grupas vadītāja vietnieku, galvenokārt veido personāls, ko norīkojušas dalībvalstis, Savienības iestādes vai EĀDD. Jo īpaši ja norīkotājas iestādes norīkotais personāls nevar nodrošināt vajadzīgās funkcijas, grupas vadītājs nepieciešamības gadījumā uz līguma pamata arī var pieņemt darbā personālu.
   2.   Katra norīkotāja iestāde sedz ar tās uz ES stabilizācijas grupu norīkoto personālu saistītās izmaksas, tostarp ceļa izdevumus, kas rodas, ceļojot uz dislokācijas vietu un no tās, algas, medicīniskas aprūpes izdevumus un piemaksas, izņemot attiecīgās dienas naudas, kā arī piemaksas par grūtībām un risku.
   3.   Katra norīkotāja iestāde, kas ir norīkojusi darbinieku, ir atbildīga par to prasību izskatīšanu saistībā ar šo norīkojumu, ko iesniedz darbinieks pats vai ko iesniedz par viņu, un ir atbildīga par jebkuras lietas ierosināšanu pret norīkoto darbinieku.
   4.   Personāls veic savus pienākumus un darbojas ES Stabilizācijas rīcības interesēs. Personāls ievēro drošības principus un minimālos standartus, kas noteikti ar AP Lēmumu 2013/C 190/01 (1).
   7. pants
   Privilēģijas un imunitāte
   AP nodrošina, ka ES stabilizācijas grupas personālam ir tādas pašas privilēģijas un imunitāte kā Savienības delegācijas Mali personālam.
   8. pants
   PDK īstenotā politiskā vadība un pārraudzība
   PDK veic ES stabilizācijas rīcības politisko vadību un pārrauga tās īstenošanu, neskarot AP pienākumus.
   9. pants
   Ziņojumu sniegšana
   1.   ES stabilizācijas grupas vadītājs Augstajam pārstāvim, PDK un citām Padomes darba sagatavošanas struktūrām pēc operatīvās fāzes sākuma reizi četros mēnešos sniedz rakstiskus ziņojumus. Viņš arī pēc attiecīga pieprasījuma sniedz ziņojumus PDK un citām Padomes darba sagatavošanas struktūrām. Vajadzības gadījumā ziņojumus PDK un citām Padomes darba sagatavošanas struktūrām sniedz EĀDD dienesti.
   2.   ES stabilizācijas grupas vadītājs līdz savu pilnvaru laika beigām Padomei, AP un Komisijai iesniedz visaptverošu ziņojumu par pilnvaru īstenošanu.
   10. pants
   Finanšu noteikumi
   1.   Finanšu atsauces summa, kas paredzēta, lai segtu izdevumus saistībā ar ES stabilizācijas grupas pilnvarām, ir EUR 3 250 000.
   2.   Visus izdevumus pārvalda saskaņā ar procedūrām un noteikumiem, ko piemēro Savienības vispārējam budžetam. Fizisku un juridisku personu dalība procedūrās, ar ko ES stabilizācijas grupas vadītājs piešķir iepirkuma līgumu slēgšanas tiesības, ir bez ierobežojumiem. Turklāt stabilizācijas grupas vajadzībām iegādātajām precēm netiek piemēroti izcelsmes noteikumi.
   3.   ES stabilizācijas grupas vadītājs ir atbildīgs par budžeta izpildi. Izdevumu pārvaldību veic, pamatojoties uz līgumu starp ES stabilizācijas grupas vadītāju un Komisiju.
   11. pants
   Drošība
   1.   Savienības delegācija Mali ir atbildīga par stabilizācijas grupas locekļu drošību un par to, lai būtu nodrošināta atbilstība obligātajām drošības prasībām, ko piemēro delegācijas personālam.
   2.   ES stabilizācijas grupas vadītājs īsteno Mali izvietotās reģionālās drošības amatpersonas sniegtās norādes par drošības pasākumu plānošanu, kā arī to pienācīgu un efektīvu īstenošanu no stabilizācijas grupas puses.
   3.   ES stabilizācijas grupas personāls, pirms tas sāk pildīt pienākumus, apmeklē obligātas drošības mācības. Tāpat personālam darbības vietā regulāri nodrošina prasmes nostiprinošu mācību sesijas, ko organizē Mali izvietotā reģionālā drošības amatpersona.
   12. pants
   Informācijas izpaušana
   1.   ES stabilizācijas grupa ievēro drošības principus un minimālos standartus, kas noteikti ar Lēmumu 2013/C 190/01.
   2.   Saskaņā ar Lēmuma 2013/C 190/01 drošības noteikumiem ES klasificētās informācijas aizsardzībai AP ir pilnvarots attiecīgos gadījumos un atbilstīgi ES stabilizācijas grupas operatīvajām vajadzībām nodot ANO Daudzdimensionālajai integrētajai stabilizācijas misijai Mali (“MINUSMA”) to klasificēto ES informāciju un dokumentus, kuri sagatavoti rīcības vajadzībām un kuru klasifikācija nav augstāka par “RESTREINT UE/EU RESTRICTED”. Šajā nolūkā var sagatavot vietējus noteikumus.
   3.   AP ES stabilizācijas grupas vadītājam var deleģēt pilnvaras nodot informāciju, kā arī pilnvaras noslēgt šajā pantā minētās vienošanās.
   13. pants
   Koordinācija
   1.   AP nodrošina šā lēmuma īstenošanas saskaņotību ar Savienības ārējo darbību kopumā, tostarp ar Savienības attīstības programmām, Eiropas Savienības īpašo pārstāvi Sāhelā (ESĪP Sāhelā), kā arī Eiropas Savienības KDAP misiju Mali (“EUCAP Sahel Mali”) un ES apmācības misiju Mali (“EUTM Mali”).
   2.   ES stabilizācijas grupa sniedz regulārus ziņojumus Mali izvietotajām dalībvalstu misijām.
   3.   ES stabilizācijas grupa vajadzības gadījumā sadarbojas ar visiem attiecīgajiem starptautiskajiem rīcībspēkiem, tostarp MINUSMA.
   14. pants
   Pārskatīšana
   EĀDD, tostarp pamatojoties uz 9. panta 2. punktā minēto visaptverošo ziņojumu par pilnvaru īstenošanu, pēc rīcības beigām izstrādā rīcības pārskatu, ko iesniedz PDK.
   15. pants
   Stāšanās spēkā un darbības termiņš
   Šis lēmums stājas spēkā tā pieņemšanas dienā, un tā darbības termiņš beidzas 2018. gada 31. oktobrī.

      Briselē, 2017. gada 4. augustā

            Padomes vārdā –

            priekšsēdētājs

         M. MAASIKAS

      (1)  Savienības Augstā pārstāvja ārlietās un drošības politikas jautājumos Lēmums (2013. gada 19. aprīlis) par Eiropas Ārējās darbības dienesta drošības noteikumiem (OV C 190, 29.6.2013., 1. lpp.).


title: Padomes Lēmums 2003/222/KĀDP (2003. gada 21. marts) par Eiropas Savienības un Bijušās Dienvidslāvijas Maķedonijas Republikas Nolīguma noslēgšanu attiecībā uz Eiropas Savienības vadīto spēku (EUF) darbību Bijušajā Dienvidslāvijas Maķedonijas Republikā

text:
Svarīgs juridisks paziņojums

|

32003D0222

Oficiālais Vēstnesis L 082 , 29/03/2003 Lpp. 0045 - 0045

		Padomes Lēmums 2003/222/KĀDP(2003. gada 21. marts)par Eiropas Savienības un Bijušās Dienvidslāvijas Maķedonijas Republikas Nolīguma noslēgšanu attiecībā uz Eiropas Savienības vadīto spēku (EUF) darbību Bijušajā Dienvidslāvijas Maķedonijas RepublikāEIROPAS SAVIENĪBAS PADOME,ņemot vērā Līgumu par Eiropas Savienību, un jo īpaši tā 24. pantu,ņemot vērā prezidentūras ieteikumu,tā kā:(1) 2003. gada 27. janvārī Padome pieņēma Vienoto rīcību 2003/92/KĀDP par Eiropas Savienības militāro darbību Bijušajā Dienvidslāvijas Maķedonijas Republikā (FYROM) [1].(2) Minētās vienotās rīcības 12. pantā ir paredzēts, ka uz ES vadītajiem spēkiem FYROM attiecas nolīgums ar Bijušās Dienvidslāvijas Maķedonijas Republikas valdību, kurš jānoslēdz, pamatojoties uz Eiropas Savienības Līguma 24. pantu.(3) Ievērojot Padomes 2003. gada 27. februāra Lēmumu, ar kuru prezidentūra ir pilnvarota sākt sarunas, prezidentūra ir apspriedusi nolīgumu ar FYROM par ES vadīto spēku statusu FYROM.(4) Minētais nolīgums jāapstiprina,IR PIEŅĒMUSI ŠO LĒMUMU.1. pantsEiropas Savienības un Bijušās Dienvidslāvijas Maķedonijas Republikas (FYROM) Nolīgumu par Eiropas Savienības vadīto spēku darbību Bijušajā Dienvidslāvijas Maķedonijas Republikā apstiprina Eiropas Savienības vārdā.Nolīguma tekstu pievieno šim lēmumam.2. pantsPadomes priekšsēdētājs ar šo ir pilnvarots izraudzīties personu, kam piešķirtas pilnvaras Nolīguma parakstīšanai, lai tas kļūst saistošs Eiropas Savienībai.3. pantsŠo lēmumu publicē Eiropas Savienības Oficiālajā Vēstnesī.4. pantsŠis lēmums stājas spēkā tā pieņemšanas dienā.Briselē, 2003. gada 21. martāPadomes vārdā —priekšsēdētājsG. Papandreou[1] OV L 34, 11.2.2003., 26. lpp.--------------------------------------------------


title: Komisijas Lēmums (1987. gada 26. maijs), ar ko izveido Padomdevēju komiteju publiskā iepirkuma jautājumos

text:
Svarīgs juridisks paziņojums

|

31987D0305

Oficiālais Vēstnesis L 152 , 12/06/1987 Lpp. 0032 - 0033 Speciālizdevums somu valodā: Nodaļa 6 Sējums 2 Lpp. 0155  Speciālizdevums zviedru valodā: Nodaļa 6 Sējums 2 Lpp. 0155

		Komisijas lēmums(1987. gada 26. maijs),ar ko izveido Padomdevēju komiteju publiskā iepirkuma jautājumos(87/305/EEK)EIROPAS KOPIENU KOMISIJA,ņemot vērā Eiropas Ekonomikas kopienas dibināšanas līgumu;tā kā reāla un efektīva publiskā iepirkuma nodrošināšana Kopienā ir Kopienas prioritārs mērķis attiecībā uz iekšējā tirgus izveidi līdz 1992. gadam;tā kā šā mērķa sasniegšanai ir vajadzīgs, lai Komisija labāk novērtētu publiskā iepirkuma ekonomiskos, tehniskos, juridiskos un sociālos apstākļus un lai ieinteresētās personas labāk izprastu problēmas, ar kurām saistīta Kopienas noteikumu piemērošana šajā jomā;tā kā šā mērķa sasniegšanu sekmētu ciešu un pastāvīgu sakaru uzturēšana ar ekonomisko interešu pārstāvjiem, kas darbojas piegāžu, būvdarbu un pakalpojumu publiskā iepirkuma jomā;tā kā vispiemērotākais veids šo sakaru organizēšanai ir Komisijā izveidot padomdevēju komiteju, kurā tiek pārstāvētas šīs intereses; tā kā turklāt jāparedz tādu īpaši kvalificētu personu darbība komitejā, kuras spēj nodot savas vispārējās zināšanas par publisko iepirkumu izmantošanai Kopienas līmenī,IR PIEŅĒMUSI ŠĀDU LĒMUMU.1. pantsAr šo Komisijā tiek izveidota Padomdevēja komiteja publiskā iepirkuma jautājumos Kopienā (turpmāk saukta "Komiteja").2. pantsKomitejas uzdevums ir pēc Komisijas lūguma vai savas ierosmes palīdzēt Komisijai publiskā iepirkuma ekonomisko, tehnisko, juridisko un sociālo aspektu izvērtēšanā. Turklāt Komitejas uzdevums ir sekmēt, lai attiecīgās nozares pilnīgāk izprastu problēmas, ar kurām ir saistīta Kopienas noteikumu piemērošana šajā jomā.3. pantsKomitejā ir, augstākais, 24 locekļi.4. pantsKomitejas sastāvā ir neatkarīgi eksperti ar plaši atzītu profesionālo un ražošanas pieredzi un kompetenci attiecībā uz publisko iepirkumu Kopienas līmenī. Komitejas locekļus, apspriedusies ar attiecīgo profesionālo un rūpniecības nozaru pārstāvjiem, ieceļ Komisija.5. pantsKomitejas locekļu amata pilnvaru laiks ir divi gadi. Tas ir pagarināms. Pēc divu gadu termiņa beigām Komitejas locekļi paliek amatā līdz viņu aizstāšanai vai amata pilnvaru laika pagarināšanai.Pirms divu gadu termiņa beigām locekļa amata pilnvaru laiks izbeidzas līdz ar viņa atkāpšanos no amata vai nāvi. Komisija patur tiesības jebkurā laikā izbeigt locekļa amata pilnvaru laiku.Locekli aizstāj uz atlikušo viņa amata pilnvaru laiku 4. pantā noteiktajā kārtībā.Par pienākumu pildīšanu netiek maksāta atlīdzība.6. pantsInformatīviem mērķiem Komisija publicē locekļu sarakstu Eiropas Kopienu Oficiālajā Vēstnesī.7. pantsKomitejas darbu vada Komisijas pārstāvis.8. pantsKomiteja var uzaicināt piedalīties tās darbā kā ekspertam jebkuru personu, kura ir īpaši kvalificēta dienas kārtībā iekļautajā jautājumā.Eksperti piedalās tikai tā jautājuma apspriešanā, saistībā ar kuru viņi ir pieaicināti.9. pantsKomiteja drīkst izveidot darba grupas.10. pants1. Komiteja sapulcējas Komisijas telpās pēc Komisijas uzaicinājuma.2. Komitejas un darba grupu sapulcēs piedalās ieinteresēto Komisijas struktūrvienību pārstāvji.3. Komitejas un darba grupu sekretariāta pakalpojumus nodrošina Komisijas struktūrvienības.11. pantsNeskarot Līguma 214. panta noteikumus, Komitejas locekļi un attiecīgajos gadījumos 8. pantā noteiktajā kārtībā uzaicinātie eksperti tiek lūgti neizpaust informāciju, kuru viņi ir ieguvuši Komitejas vai darba grupu darba gaitā, ja Komisija viņus informē par to, ka pieprasītajam atzinumam vai izvirzītajam jautājumam ir konfidenciāls raksturs.Šādos gadījumos sapulcēs piedalās tikai Komitejas locekļi un Komisijas struktūrvienību pārstāvji.12. pantsŠis lēmums stājas spēkā 1987. gada 26. maijā.Briselē, 1987. gada 26. maijāKomisijas vārdā —priekšsēdētāja vietnieksCockfield--------------------------------------------------


title: 2008/182/Euratom: Padomes Lēmums ( 2008. gada 25. februāris ), ar kuru groza Padomes 1980. gada 16. decembra Lēmumu, ar ko izveido Padomdevēju komiteju kodolsintēzes programmai

text:
               4.3.2008

               LV

               Eiropas Savienības Oficiālais Vēstnesis

               L 59/15

      PADOMES LĒMUMS

   (2008. gada 25. februāris),
   ar kuru groza Padomes 1980. gada 16. decembra Lēmumu, ar ko izveido Padomdevēju komiteju kodolsintēzes programmai
   (2008/182/Euratom)
   EIROPAS SAVIENĪBAS PADOME,
   ņemot vērā Eiropas Atomenerģijas kopienas dibināšanas līgumu un jo īpaši tā 7. panta ceturto daļu,
   ņemot vērā Padomes Lēmumu 2006/970/Euratom (2006. gada 18. decembris) par Eiropas Atomenerģijas kopienas (Euratom) Septīto pamatprogrammu pētniecības un mācību darbībām kodolenerģijas jomā (1), kas arī veicina uz zinātnes atziņām balstītas sabiedrības veidošanu, pamatojoties uz Eiropas Pētniecības telpu,
   ņemot vērā Padomes Lēmumu 2006/976/Euratom (2006. gada 19. decembris) par Īpašo programmu, ar ko īsteno Eiropas Atomenerģijas kopienas (Euratom) Septīto pamatprogrammu kodolpētniecības un apmācību pasākumiem (2007.–2011.) (2), un jo īpaši tā 7. panta 2. punktu, kurā noteikts, ka īpašās programmas īstenošanā Komisijai palīdz Padomdevēja komiteja un ar kodolsintēzi saistīto jautājumu risināšanai šīs komitejas sastāvs un attiecīgie sīki izstrādātie darbības noteikumi un procedūras ir tādas, kā noteikts Padomes 1980. gada 16. decembra Lēmumā, ar ko izveido Padomdevēju komiteju kodolsintēzes programmai (3) (turpmāk – attiecīgi “Padomes 1980. gada 16. decembra Lēmums” un “PK-KP”),
   ņemot vērā 2005. gada Pievienošanās aktu un jo īpaši tā 50. pantu,
   ņemot vērā Padomes 1980. gada 16. decembra Lēmumu un jo īpaši tā 14. punktu, kurā noteikts balsu sadalījums PK-KP,
   tā kā:

               (1)

               PK-KP, tai saskaņā ar Padomes 1980. gada 16. decembra Lēmuma 5. punkta g) apakšpunktu nosakot prioritāros pasākumus, lai piešķirtu preferenciālu atbalstu, atzinumus sniedz atbilstīgi balsu sadalījumam.

               (2)

               PK-KP 2007. gada 21. martā vienprātīgi ieteica koriģēt Padomes 1980. gada 16. decembra Lēmuma 14. punktā minēto balsu sadalījumu komitejā, tai risinot ar kodolsintēzi saistītos jautājumus, lai paredzētu balsstiesības jaunajām dalībvalstīm pēc to pievienošanās.

               (3)

               Ņemot vērā iepriekšminēto, tagad ir lietderīgi attiecīgi grozīt Padomes 1980. gada 16. decembra Lēmumu,

         IR NOLĒMUSI ŠĀDI.
   Vienīgais pants
   Padomes 1980. gada 16. decembra Lēmuma 14. punkta pēdējos divus teikumus aizstāj ar šādu tekstu:

      “Atzinumus saistībā ar 5. punkta g) apakšpunktu pieņem, izmantojot šādu balsu sadalījumu:

                  Beļģija

                  2

                  Bulgārija

                  2

                  Čehija

                  2

                  Dānija

                  2

                  Vācija

                  5

                  Igaunija

                  1

                  Grieķija

                  2

                  Spānija

                  3

                  Francija

                  5

                  Īrija

                  2

                  Itālija

                  5

                  Kipra

                  1

                  Latvija

                  1

                  Lietuva

                  2

                  Luksemburga

                  1

                  Ungārija

                  2

                  Malta

                  1

                  Nīderlande

                  2

                  Austrija

                  2

                  Polija

                  3

                  Portugāle

                  2

                  Rumānija

                  2

                  Slovēnija

                  1

                  Slovākija

                  2

                  Somija

                  2

                  Zviedrija

                  2

                  Apvienotā Karaliste

                  5

                  Šveice

                  2

                  Kopā

                  64

            Pieņemot atzinumu, ir vajadzīgs vismaz 33 balsu vairākums, 15 delegācijām balsojot par.”

      Briselē, 2008. gada 25. februārī

            Padomes vārdā —

            priekšsēdētājs

         A. VIZJAK

      (1)  OV L 400, 30.12.2006., 60. lpp. Labotā redakcija OV L 54, 22.2.2007., 21. lpp.

      (2)  OV L 400, 30.12.2006., 404. lpp. Labotā redakcija OV L 54, 22.2.2007., 139. lpp.

      (3)  Nav publicēts, bet jaunākie grozījumi izdarīti ar Padomes Lēmumu 2005/336/EURATOM (OV L 108, 29.4.2005., 64. lpp.).


title: 2005/76/EK: Padomes Lēmums (2004. gada 22. novembris) attiecībā uz to, lai parakstītu Eiropas Kopienas vārdā un provizoriski piemērotu Nolīgumu vēstuļu apmaiņas formā par to, lai uz laikposmu no 2004. gada 28. februāra līdz 2004. gada 31. decembrim pagarinātu Protokolu, ar ko nosaka zvejas iespējas un finansiālo kompensāciju, kā paredzēts Nolīgumā starp Eiropas Ekonomikas kopienu un Komoru Islāma Federatīvo Republiku par zveju pie Komoru salām

text:
               2.2.2005

               LV

               Eiropas Savienības Oficiālais Vēstnesis

               L 29/20

         PADOMES LĒMUMS
   (2004. gada 22. novembris)
   attiecībā uz to, lai parakstītu Eiropas Kopienas vārdā un provizoriski piemērotu Nolīgumu vēstuļu apmaiņas formā par to, lai uz laikposmu no 2004. gada 28. februāra līdz 2004. gada 31. decembrim pagarinātu Protokolu, ar ko nosaka zvejas iespējas un finansiālo kompensāciju, kā paredzēts Nolīgumā starp Eiropas Ekonomikas kopienu un Komoru Islāma Federatīvo Republiku par zveju pie Komoru salām
   (2005/76/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 37. pantu saistībā ar 300. panta 2. punktu un 3. punkta pirmo daļu,
   ņemot vērā Komisijas priekšlikumu,
   tā kā:

               (1)

               Saskaņā ar Nolīgumu starp Eiropas Ekonomikas kopienu un Komoru Islāma Federatīvo Republiku par zveju pie Komoru salām (1) pirms Nolīgumam pievienotā protokola spēkā esamības termiņa beigām līgumslēdzējas puses sāk sarunas, lai ar abpusēju vienošanos noteiktu protokola saturu turpmākajam periodam un, ja nepieciešams, pielikuma grozījumus vai papildinājumus.

               (2)

               Kamēr turpinās sarunas par grozījumiem, abas līgumslēdzējas puses ir nolēmušas pagarināt spēkā esamības termiņu pašreizējam protokolam, kas apstiprināts ar Regulu (EK) Nr. 1439/2001 (2), laikposmam no 2004. gada 28. februāra līdz 2004. gada 31. decembrim, slēdzot nolīgumu vēstuļu apmaiņas formā.

               (3)

               Vēstuļu apmaiņa Kopienas zvejniekiem dod iespēju laikposmā no 2004. gada 28. februāra līdz 2004. gada 31. decembrim zvejot ūdeņos, uz kuriem attiecas Komoru suverenitāte vai jurisdikcija.

               (4)

               Lai izvairītos no Kopienas kuģu zvejas darbību pārtraukšanas, ir būtiski, lai pagarināšana stātos spēkā pēc iespējās ātrāk. Tāpēc būtu jāparaksta Nolīgums vēstuļu apmaiņas formā, paredzot, ka to galīgi noslēdz Padome.

               (5)

               Būtu jāapstiprina pagarinātajā protokolā paredzēto zvejas iespēju sadalījums starp dalībvalstīm,

         IR PIEŅĒMUSI ŠO LĒMUMU.
   1. pants
   Ar šo Kopienas vārdā tiek apstiprināta Līguma parakstīšana vēstuļu apmaiņas formā par to, lai uz laikposmu no 2004. gada 28. februāra līdz 2004. gada 31. decembrim pagarinātu Protokolu, ar ko nosaka zvejas iespējas un finansiālo kompensāciju, kā paredzēts Nolīgumā starp Eiropas Ekonomikas kopienu un Komoru Islāma Federatīvo Republiku par zveju pie Komoru salām, ņemot vērā Padomes lēmumu par Nolīguma vēstuļu apmaiņas formā parakstīšanu.
   Teksts Nolīgumam vēstuļu apmaiņas formā ir pievienots šim lēmumam.
   2. pants
   Ar šo Padomes priekšsēdētājs tiek pilnvarots izraudzīties personas, kas Kopienas vārdā parakstīs Nolīgumu vēstuļu apmaiņas formā, paredzot tā turpmāku noslēgšanu.
   3. pants
   Nolīgumu vēstuļu apmaiņas formā Kopiena provizoriski piemēro no 2004. gada 28. februāra.
   4. pants
   Protokola 1. pantā noteiktās zvejas iespējas starp dalībvalstīm sadala šādi:

               a)

               tunču zvejas kuģi:

                           Spānija

                           :

                           18 kuģi

                           Francija

                           :

                           21 kuģis

                           Itālija

                           :

                           1 kuģis;

               b)

               āķu zvejas kuģi pelaģiskai zvejai:

                           Spānija

                           :

                           20 kuģi

                           Portugāle

                           :

                           5 kuģi.

         Ja šo dalībvalstu licences pieprasījumi neizmanto visas protokolā noteiktās zvejas iespējas, Komisija var ņemt vērā licences pieprasījumus no jebkuras citas dalībvalsts.
   5. pants
   Dalībvalstīm, kuru kuģi zvejo atbilstīgi protokolam, ir jāinformē Komisija par daudzumiem, kas nozvejoti Komoru zvejas zonā, saskaņā ar Komisijas 2001. gada 14. marta Regulu (EK) Nr. 500/2001, kas nosaka sīki izstrādātus piemērošanas noteikumus Padomes Regulai (EEK) Nr. 2847/93 par to lomu pārraudzību, kurus nozvejojuši Kopienas zvejas kuģi trešo valstu ūdeņos un atklātā jūrā (3).

      Briselē, 2004. gada 22. novembrī

            Padomes vārdā —

            priekšsēdētājs

         C. VEERMAN

      (1)  OV L 137, 2.6.1988., 19. lpp.

      (2)  OV L 193, 17.7.2001., 1. lpp.

      (3)  OV L 73, 15.3.2001., 8. lpp.

   LĪGUMS VĒSTUĻU APMAIŅAS FORMĀ
   par to, lai uz laikposmu no 2004. gada 28. februāra līdz 2004. gada 31. decembrim pagarinātu protokolu, ar ko nosaka zvejas iespējas un finansiālo kompensāciju, kā paredzēts Nolīgumā starp Eiropas Ekonomikas kopienu un Komoru Islāma Federatīvo Republiku par zveju pie Komoru salām
   Godātais kungs!
   Man ir tas goda apstiprināt, ka mēs piekrītam turpmāk izklāstītajam pagaidu režīmam, lai pagarinātu pašreiz spēkā esošo Protokolu (no 2001. gada 28. februāra līdz 2004. gada 27. februārim), ar ko nosaka zvejas iespējas un finansiālo kompensāciju, kā paredzēts Nolīgumā starp Eiropas Ekonomikas kopienu un Komoru Islāma Federatīvo Republiku par zveju pie Komoru salām, kamēr būs pabeigtas sarunas par grozījumiem, kas izdarāmi Zvejniecības nolīguma Protokolā:

               1)

               Laikposmā no 2004. gada 28. februāra līdz 2004. gada 31. decembrim turpina piemērot režīmu, kas piemērots pēdējo trīs gadu laikā. Kopienas finanšu kompensācija pagaidu režīmā prorata temporis atbildīs summai, kas paredzēta pašreiz spēkā esošā Protokola 2. pantā, tas ir, 291 875 euro. Šīs finanšu kompensācijas tiks izmaksāta, vēlākais, 2004. gada 1. decembrī. Piemēros arī atbilstīgos maksājuma nosacījumus, kas paredzēti Protokola 3. pantā.

               2)

               Pagaidu periodā zvejniecības licences tiks piešķirtas saskaņā ar pašlaik spēkā esošā Protokola 1. pantā paredzētajiem ierobežojumiem, iekasējot maksu vai avansus, kas ekvivalenti Protokola pielikuma 1. punktā noteiktajiem.

         Būšu pateicīgs, ja Jūs apliecināsiet šīs vēstules saņemšanu un apstiprināsiet savu piekrišanu tās saturam.
   Pieņemiet, godātais kungs, manus visdziļākās cieņas apliecinājumus.

         Eiropas Savienības Padomes vārdā

   Godātais kungs!
   Man ir tas gods apstiprināt, ka esmu saņēmis Jūsu šodienas vēstuli, kuras saturs ir šāds:
   “Man ir tas goda apstiprināt, ka mēs piekrītam turpmāk izklāstītajam pagaidu režīmam, lai pagarinātu pašreiz spēkā esošo Protokolu (no 2001. gada 28. februāra līdz 2004. gada 27. februārim), ar ko nosaka zvejas iespējas un finansiālo kompensāciju, kā paredzēts Nolīgumā starp Eiropas Ekonomikas kopienu un Komoru Islāma Federatīvo Republiku par zveju pie Komoru salām, kamēr būs pabeigtas sarunas par grozījumiem, kas izdarāmi Zvejniecības nolīguma Protokolā.

               1)

               Laikposmā no 2004. gada 28. februāra līdz 2004. gada 31. decembrim turpina piemērot režīmu, kas piemērots pēdējo trīs gadu laikā. Kopienas finanšu kompensācija pagaidu režīmā prorata temporis atbildīs summai, kas paredzēta pašreiz spēkā esošā Protokola 2. pantā, tas ir, 291 875 euro. Šīs finanšu kompensācijas tiks izmaksāta, vēlākais, 2004. gada 1. decembrī. Piemēros arī atbilstīgos maksājuma nosacījumus, kas paredzēti Protokola 3. pantā.

               2)

               Pagaidu periodā zvejniecības licences tiks piešķirtas saskaņā ar pašlaik spēkā esošā Protokola 1. pantā paredzētajiem ierobežojumiem, iekasējot maksu vai avansus, kas ekvivalenti Protokola pielikuma 1. punktā noteiktajiem.

         Būšu pateicīgs, ja Jūs apliecināsiet šīs vēstules saņemšanu un apstiprināsiet savu piekrišanu tās saturam.”
   Man ir tas gods apstiprināt, ka iepriekš izklāstītais Komoru Savienības valdībai ir pieņemams un ka Jūsu vēstule un šī vēstule veido nolīgumu saskaņā ar Jūsu priekšlikumu.
   Pieņemiet, godātais kungs, manus visdziļākās cieņas apliecinājumus.

         Komoru Savienības valdības vārdā


title: Padomes Īstenošanas lēmums (ES) 2016/2090 (2016. gada 21. novembris), ar kuru groza Lēmumu 2009/790/EK, ar ko Polijas Republikai atļauj piemērot pasākumu, ar kuru atkāpjas no 287. panta Direktīvā 2006/112/EK par kopējo pievienotās vērtības nodokļa sistēmu

text:
               30.11.2016

               LV

               Eiropas Savienības Oficiālais Vēstnesis

               L 324/7

         PADOMES ĪSTENOŠANAS LĒMUMS (ES) 2016/2090
   (2016. gada 21. novembris),
   ar kuru groza Lēmumu 2009/790/EK, ar ko Polijas Republikai atļauj piemērot pasākumu, ar kuru atkāpjas no 287. panta Direktīvā 2006/112/EK par kopējo pievienotās vērtības nodokļa sistēmu
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Direktīvu 2006/112/EK (2006. gada 28. novembris) par kopējo pievienotās vērtības nodokļa sistēmu (1) un jo īpaši tās 395. pantu,
   ņemot vērā Eiropas Komisijas priekšlikumu,
   tā kā:

               (1)

               Saskaņā ar Direktīvas 2006/112/EK 287. panta 14. punktu Polijas Republikai (“Polija”) ir atļauts atbrīvot no pievienotās vērtības nodokļa (PVN) tos nodokļa maksātājus, kuru gada apgrozījums nepārsniedz EUR 10 000 ekvivalentu valsts valūtā pēc valūtas maiņas kursa, kas bija spēkā tās pievienošanās dienā.

               (2)

               Ar Padomes Lēmumu 2009/790/EK (2) Polijai tika atļauts līdz 2012. gada 31. decembrim atkāpes veidā atbrīvot no PVN tos nodokļa maksātājus, kuru gada apgrozījums nepārsniedz EUR 30 000 ekvivalentu valsts valūtā pēc valūtas maiņas kursa, kas bija spēkā tās pievienošanās dienā (“atkāpes pasākums”). Atkāpes pasākums vēlāk tika pagarināts ar Padomes Īstenošanas lēmumu 2012/769/ES (3) līdz 2015. gada 31. decembrim un pēc tam ar Padomes Īstenošanas lēmumu (ES) 2015/1173 (4) – līdz 2018. gada 31. decembrim.

               (3)

               Vēstulē, kas Komisijā reģistrēta 2016. gada 1. jūnijā, Polija lūdza atļauju palielināt robežvērtību no EUR 30 000 līdz EUR 40 000. Ar minēto palielinājumu papildu skaits ļoti mazu uzņēmumu varētu tikt atbrīvoti no dažiem vai visiem ar PVN saistītajiem pienākumiem, kuri minēti Direktīvas 2006/112/EK XI sadaļas 2.–6. nodaļā. Tāpēc samazinātos arī ar ļoti mazu uzņēmumu revidēšanu saistītais slogs nodokļu iestādēm.

               (4)

               Saskaņā ar Direktīvas 2006/112/EK 395. panta 2. punkta otro daļu Komisija ar 2016. gada 22. septembra vēstuli informēja pārējās dalībvalstis par Polijas lūgumu. Komisija ar 2016. gada 23. septembra vēstuli paziņoja Polijai, ka tās rīcībā ir visa informācija, kas vajadzīga lūguma izskatīšanai.

               (5)

               Polijas sniegtā informācija liecina, ka atkāpes pasākumu varētu izmantot vēl 24 000 nodokļa maksātāju, lai mazinātu savus ar PVN saistītos pienākumus. Polija lēš, ka ietekme uz budžetu PVN ieņēmumu izteiksmē būtu 300 miljoni PLN.

               (6)

               Ņemot vērā to, ka robežvērtības palielināšana vēl vairāk samazinās ar PVN saistītos pienākumus ļoti maziem uzņēmumiem un minētie uzņēmumi joprojām var izvēlēties parasto PVN režīmu saskaņā ar Direktīvas 2006/112/EK 290. pantu, būtu jāatļauj Polijai piemērot lielāku robežvērtību atlikušajā Lēmuma 2009/790/EK piemērošanas laikposmā, kas beigsies 2018. gada 31. decembrī. Tomēr Direktīvas 2006/112/EK 281.–294. pants par īpašu režīmu mazajiem uzņēmumiem tiek pārskatīts, tāpēc pirms minētās dienas varētu stāties spēkā direktīva, ar ko groza minētos PVN direktīvas pantus.

               (7)

               Atkāpei nebūs ietekmes uz Savienības pašu resursiem, ko veido PVN, jo Polija veiks kompensācijas aprēķinu saskaņā ar Padomes Regulas (EEK, Euratom) Nr. 1553/89 (5) 6. pantu.

               (8)

               Tāpēc Lēmums 2009/790/EK būtu attiecīgi jāgroza,

         IR PIEŅĒMUSI ŠO LĒMUMU.
   1. pants
   Lēmuma 2009/790/EK 1. un 2. pantu aizstāj ar šādiem:

      “1. pants
      Atkāpjoties no Direktīvas 2006/112/EK 287. panta, Polijas Republikai ir atļauts atbrīvot no PVN tos nodokļa maksātājus, kuru gada apgrozījums nepārsniedz EUR 40 000 ekvivalentu valsts valūtā pēc valūtas maiņas kursa, kas bija spēkā tās pievienošanās dienā.
      2. pants
      Šo lēmumu piemēro līdz dienai, kad stājas spēkā direktīva, ar ko groza Direktīvas 2006/112/EK 281.–294. pantu par īpašu režīmu mazajiem uzņēmumiem, vai līdz 2018. gada 31. decembrim atkarībā no tā, kura diena ir agrāk.”

   2. pants
   Šis lēmums ir adresēts Polijas Republikai.

      Briselē, 2016. gada 21. novembrī

            Padomes vārdā –

            priekšsēdētājs

         P. PLAVČAN

      (1)  OV L 347, 11.12.2006., 1. lpp.

      (2)  Padomes Lēmums 2009/790/EK (2009. gada 20. oktobris), ar ko Polijas Republikai atļauj piemērot pasākumu, ar kuru atkāpjas no 287. panta Direktīvā 2006/112/EK par kopējo pievienotās vērtības nodokļa sistēmu (OV L 283, 30.10.2009., 53. lpp.).

      (3)  Padomes Īstenošanas lēmums 2012/769/ES (2012. gada 4. decembris), ar kuru groza Lēmumu 2009/790/EK, ar ko Polijas Republikai atļauj piemērot pasākumu, ar kuru atkāpjas no 287. panta Direktīvā 2006/112/EK par kopējo pievienotās vērtības nodokļa sistēmu (OV L 338, 12.12.2012., 27. lpp.).

      (4)  Padomes Īstenošanas lēmums (ES) 2015/1173 (2015. gada 14. jūlijs), ar kuru groza Lēmumu 2009/790/EK, ar ko Polijas Republikai atļauj piemērot pasākumu, ar kuru atkāpjas no 287. panta Direktīvā 2006/112/EK par kopējo pievienotās vērtības nodokļa sistēmu (OV L 189, 17.7.2015., 36. lpp.).

      (5)  Padomes Regula (EEK, Euratom) Nr. 1553/89 (1989. gada 29. maijs) par galīgajiem vienotajiem pasākumiem, lai iekasētu pašu resursus, ko veido pievienotās vērtības nodokļi (OV L 155, 7.6.1989., 9. lpp.).